Hipersonično oružje - Blic Online\nREVOLUCIJA DOLAZI Hipersonični hladni rat, ustavna kriza, šokantna odluka i jedan razlog za optimizam: Ovo su PREDVIĐANJA ZA 2022. GODINU\nKada se ono na šta se oslanjamo protrese do temelja, neravnoteža zavlada, a teret svali na leđa običnog čoveka, obično znači da dolazi vreme preobrata. Zato je tema predviđanja za 2022. godinu - revolucija.\nAmerika godinama kaska za Kinom, a sada se dogodio "SPUTNJIK MOMENAT": Šta je hipersonično oružje i ko ga sve razvija?\nToliko su brza da njihova brzina može da promeni molekule vazduha u okolini. Ona mogu da nose nuklearne bojeve glave, lete nisko i teška su za detektovanje. Hipersonična oružja su u centru eskalirajućeg rivalstva između Sjedinjenih Američkih Država i Kine.\nOPTUŽEN ZA DRŽAVNU IZDAJU Uhapšen direktor postrojenja za hipersonične sisteme u Rusiji\nRusija je danas uhapsila direktora postrojenja za istraživanje hipersoničnih sistema Aleksandra Kuranova u Moskvi pod sumnjom u državnu izdaju, javile su danas ruske novinske agencije.\nRuski predsednik Vladimir Putin otkrio je oružje budućnosti pod imenom Avangard još 2018. godine, zajedno s drugim perspektivnim oružjem, a sada je objavio da je hipersonični sistem ušao u redovan sastav ruske vojske. Šta je zapravo hipersonično oružje?\nPutin: Strane zemlje se uzalud trude, ne mogu ništa našem HIPERSONIČNOM ORUŽJU\nStvaranje hipersoničnog oružja nanelo je velike troškove kako bi naše napore učinili beskorisnim, izjavio je danas ruski predsednik Vladimir Putin.\nMinistar odbrane Sergej Šojgu izvestio je predsednika Vladimira Putina da je novo hipersonično oružje sa interkontinentalnim dometom "Avangard "postalo danas operativno posle višegodišnjeg testiranja.\nRuska vojska demonstrirala je američkim inspektorima svoje najnovije hipersonično oružje, saopštila je danas Ministarstvo odbrane Rusije.\nPutin ponudio Trampu da kupi najnovije rusko HIPERSONIČNO NAORUŽANJE\nTri najmoćnije sile na Zemlji – Rusija, Kina i Sjedinjene Države – utrkuju se u naoružanju hipersoničnim oružjem, a Amerika kaska. Američki ministar odbrane Džim Matis izjavio je nedavno da je “hipersonično oružje prioritet broj jedan” za istraživanje i razvoj američke vojske.\nBrzina je definitivno novi trend a Pentagonov glavni dobavljač je na korak do isporučenja hipersoničnog oružja američkim vazduhoplovnim snagama.\nAmerički genral odbrane: SAD nemaju čime da se suprotstave ruskom HIPERSONIČNOM ORUŽJU\nPredsednik Strateške komande Oružanih snaga SAD general Džon Hajten tvrdi da Vašington trenutno ne može da se suprotstavi ruskom hipersoničnom oružju.\nRuska vojska priprema visokoprecizno hipersonično oružje zasnovano na novim principima fizike, poput mikrotalasnih topova. nŠef Odbora Saveta federacije za odbranu i bezbednost Viktor Bondarev navodi da su posvećeni pripremi novog državnog programa razvoja naoružanja do 2025. godine.\n"SUPERSONIČNI ZMAJ" Rusija sprema novi bombarder kome će meta biti SVEMIR\nRusija je napravila prvu maketu novog strateškog bombardera PAK DA. Po rečima eksperata, to će biti "stelt" bombarder koji će nositi supersonično oružje.


27.06.2020 u 14:22\nPredsednica Narodne skupštine Srbije Maja Gojković danas je utvrđeno da je pozitivna na korona virus, prenose beogradski mediji. Navodi se da ona ima upalu pluća, da se nalazi u bolnici i da prima neophodnu terapiju. Mediji su juče preneli da je Gojković hospitalizovana u KBC „Bežanijska kosa” u Beogradu, koja je nedavno pretvorena u kovid bolnicu, zbog upale pluća, prenosi Beta. Zarazu koronavirusom do sada su potvrdili ministar odbrane Aleksandar Vulin, direktor Kancelarije za Kosovo i Metohiju Marko Đurić, kao i predsednik Privredne komore Srbije Marko Čadež.\nLokalni izbori raspisani za 26. april\nPredsednica Skupštine Srbije Maja Gojković raspisala je danas lokalne izbore za 26. april ove godine. Odluka o raspisivanju izbora za odbornike skupština gradova i skupština opština u Srbiji se ne odnosi na opštine u kojima su održani vanredni izbori. Gojković je pozvala građane da iskoriste svoje pravo i izađu na redovne izbore u kojima će, kako kaže, imati priliku da svojim glasom u demokratskom izbornom procesu odlučuju o budućnosti lokalnih samouprava i njihovom daljem razvoju. „Pratite programe svih kandidata i izaberite svojim glasom one koji će odgovornom i ozbiljnom politikom moći da unaprede život vaših porodica”, rekla je Gojković u Skupštini Srbije. Ona je pozvala i kandidate da se nadmeću za podršku građana dobrim programima, da ponude svoje vizije razvoja gradova i da\n18.09.2019 u 13:19\nMaja Gojković odgovorila Mekalisteru: Angažman predstavnika EP je dobrodošao\nPredsednica Skupštine Srbije Maja Gojković izjavila je danas da je „dobrodošao angažman” predstavnika Evropskog parlamenta u cilju povratka međustranačkog dijaloga u Skupštinu Srbije i jačanja parlamentarne kulture dijaloga i dodala da je taj odgovor prosledila u pismu predsedavajućem Spoljnopolitičkom odboru Evropskog parlamenta Dejvidu Mekalisteru. Na konferenciji za novinare, Maja Gojković je izrazila nadu da će uskoro doći i do razgovora o modalitetima organizacije sastanka u parlamentu i o tome šta bi mogle da budu prve teme razgovora. Prema njenim rečima, okvirni datumi kada bi mogla da se održi prva faza razgovora su 9. i 10. oktobar. Ona je navela da bi dijalog trebalo da se održi pod njenim pokroviteljstvom, uz učešće nekih predstavnika Evropskog parlamenta, a da će biti\n06.09.2019 u 10:35\nMaja Gojković izašla iz bolnice\nPredsednica Narodne skupštine Maja Gojković izašla je iz bolnice, gde je bila smeštena nakon što joj je naglo pozlilo u nedelju, javila je TV Prva. Predsednica parlamenta se, kako navode, oseća dobro, ali prema preporuci lekara nastavlja oporavak kod kuće. Ukoliko se stanje potpuno stabilizuje, nije isključeno da se od ponedeljka vrati poslovnim obavezama, preneo je Tanjug.\n25.05.2019 u 09:56\nVažan trenutak za raspravu o Kosovu\nPredsednica Skupštine Srbije Maja Gojković izjavila je danas da je sada važan momenat za parlamentarnu raspravu o Kosovu i Metohiji, jer je dijalog Beograda i Prištine u zastoju zbog radikalizacije poteza prištinskih vlasti. Ona je u Jutarnjem dnevniku RTS-a rekla da Beograd pokušava na sve načine da otkoči dijalog i najavila da će se u ponedeljak u debati o KiM u parlamentu posle izlaganja predsednika države čuti šta političke grupacije imaju da kažu o tom važnom pitanju. Gojkovićeva je kazala da su svi poslanici pozvani da dođu na sednicu i iznesu svoje mišljenje, da diskutuju o onome što će čuti od predsednika. Ona je izrazila uverenje da će predsednik Srbije, Vlada i direktor Kancelarije za KiM pažljivo saslušati ako u debati bude nekakvih predloga za rešenje, i istakla da u ovom


Oland kritikovao Rusiju zbog Sirije\nBeta\t 11. oktobra 2016. 19:10\nFrancuski predsednik Fransoa Oland izjavio je danas u obraćanju Parlamentarnoj skupštini Saveta Evrope (PSSE) u Strazburu da izmedju Rusije i Francuske postoji neslaganje, posebno oko situacije u Siriji.\nOland je rekao da je ruski veto na francusku rezoluciju u Savetu bezbednosti UN sprečio okončanje vazdušnih napada u Siriji i onemogućio primirje.\n“Postoji duboka potreba za nastavkom dijaloga sa Rusijom, ali razgovori moraju biti čvrsti i pošteni, inače su besmisleni”, kazao je francuski predsednik.\nOn se založio za okončanje krize u Ukrajini, navodeći da je potrebno obezbediti “političke i bezbednosne uslove koji su potrebni za održavanje izbora na istoku Ukrajine”.\nOland je, takodje, naglasio da terorizam predstavlja “pretnju za demokratiju”.\n“Terorizam predstavlja pretnju za demokratiju, naš način života, naše vrednosti, dok su osnovne vrednosti na meti terorista “, rekao je on.\nPrema njegovim rečima, bezbednost je kompatibilna sa vladavinom prava, a zakoni omogućavaju državama da postupaju adekvatno.\n“Teroristi žele da nas podele, da naprave granice izmedju nas, da nas podstaknu da donosimo posebne mere koje potom koriste da ugroze naše slobode. Upravo su te slobode na meti terorista”, kazao je Oland.\nPredsednik Francuske je takodje ocenio da je Evropa bila spora u donošenju zajedničkog odgovora na izbegličku krizu. Kako je naveo, deo tog rešenja mora biti zaštita spoljnih granica EU i tek tada će biti moguće da se izbeglicama pruži dostojanstven tretman i da se vrate migranti koji ne zadovoljavaju uslove za dobijanje azila.\nOn je naglasio da će tek po donošenju zajedničkog odgovora biti moguće da se donesu pravila i da se obezbedi njihovo poštovanje.\nOland je takodje naglasio značaj Saveta Evrope, koji je uradio mnogo na promociji ljudskih prava.


Reformisati javnu politiku iz temelja - Dnevni list Danas\nPočetna » Politika » Reformisati javnu politiku iz temelja\nStudija CEP o kreiranju politike u kontekstu pregovora sa EU\nReformisati javnu politiku iz temelja\nUkoliko Srbija želi da pridruživanju Evropskoj uniji pristupi kao procesu u kojem će se izgraditi u sposobnu i kredibilnu državu članicu, a ne prosto kao projektu dostizanja statusa članice, moraće da iz temelja reformiše svoj sistem kreiranja javne politike, navodi se u studiji „Kreiranje politike i pregovori za pristupanje EU – kako do rezultata za Srbiju“, koju je izradio Centar za evropske politike (CEP) uz podršku Vlade Nemačke preko Nemačke organizacije za međunarodnu saradnju (GIZ).\n0Piše: M. Stojanović 13. marta 2014. 18.17\nIstraživanje pokazuje da je faza formulacije politika najmanje razvijena od svih faza ciklusa politike u Srbiji, što stvara negativne posledice i po ostale faze ciklusa. Kako ističu autorke studije Milena Lazarević, Sena Marić i Amanda Orza iz CEP-a, istovremeno postoji preteran naglasak na fazu izrade nacrta zakona bez dovoljne prethodne analize i procene uticaja.\n„Razni prateći dokumenti – obrazloženje, polazne osnove, analiza efekata datuma i slično – isključivo su povezani sa nacrtima zakona i drugih propisa koji se stavljaju na dnevni red Vlade, ali sama analiza politike nije detaljnije uređena. Predlozi politike dolaze do Vlade u fazi kada nije moguća intervencija u pravac politike… Iako su mnogi elementi neophodni za verodostojan i činjenično zasnovan proces kreiranja politika prisutni u okviru više relevantnih dokumenata koji uspostavljaju pravni okvir u ovoj oblasti, oni nisu povezani u koherentni sistem i nedostaju im dodatni elementi uz pomoć kojih bi faza formulacije politika dobila suštinu“, jedan je od ključnih zaključaka istraživanja.\nStudija pokazuje da Srbija u nastojanju da „govori jednim glasom“ na složenoj sceni kreiranja politika EU i ostvari maksimalne koristi od članstva, može mnogo da nauči iz praksi kreiranja i koordinacije politika Velike Britanije, Francuske, Poljske i Letonije, država koje su postale uspešne članice Unije. Temeljnom analizom sistema koji postoje u navedenim zemljama, konstatovano je da reforme sistema kreiranja politika treba sprovesti što ranije u procesu pristupanja EU.\n„Sticanje iskustva i razvoj veština potrebnih za činjenično kreiranje politika iziskuju vreme, a država treba što spremnija da uđe u sistem kreiranja politika u EU i pregovore između država članica. Kreiranje temeljno analiziranih, dobro koordiniranih, široko konsultovanih i snažno argumentovanih pregovaračkih pozicija treba da bude prioritet u pregovaračkom procesu, budući da takve pozicije značajno povećavaju učinak države u pregovorima za članstvo, kao i kasnije u pregovorima u Savetu EU“, ukazuje se u studiji.\nSrpskoj administraciji se, takođe, savetuje da maksimizuje svoje prisustvo u Briselu kroz direktne sastanke sa službenicima EU i država članica. U tom kontekstu ističe se da „česti sastanci i pripreme za njih povećavaju svest o potrebi nastupanja sa činjenicama i dobro usklađenim argumentima i pozicijama i podižu nivo informisanosti i profesionalnosti službenika, što Srbiji povećava kredibilitet kod njenih evropskih sagovornika, a posredno i šanse da se uspešno ispregovaraju povoljniji uslovi pristupanja Uniji“.\n„Snalaženje u lavirintu“\nRezultati istraživanja CEP pokazuju da je u procesu koji vodi do članstva u EU preuzimanje obaveza koje su predviđene ugovorom izazovno pa može da predstavlja veliku prepreku za državu kandidata koja ima slabe administrativne kapacitete. „Kako bi država postala članica EU, ona ne mora samo da zatvori sva pregovaračka poglavlja već, takođe, da pokaže spremnost da se asimilira u lavirintu sistema donošenja odluka na nivou EU, kao i u pretrpanoj areni javnih politika EU“, poručuje se u studiji.\nMetro i Zemun


Sporazumi tri zemlje iz Otvorenog Balkana stupaju na snagu za deset dana | EurActiv Serbia\nSporazumi tri zemlje iz Otvorenog Balkana stupaju na snagu za deset dana\nAlbanski premijer Edi Rama izjavio je 21. decembra u Tirani da su potpisani sporazumi Srbije, Severne Makedonije i Albanije veoma opipljivi jer će omogućiti slobodno kretanje ljudi, robe, kapitala i usluga.\nNa zajedničkoj konferenciji za novinare sa liderima Srbije i Severne Makedonije, na kraju samita inicijative Otvoreni Balkan, Rama je rekao da su potpisani sporazumi "realnost sutrašnjice" i dodao da time ne misli na dalju budućnost, nego na početak 2022. godine.\n"Sporazumi su potpisani kako bi bio otvoren put svima koji već godinama imaju neku interakciju, kao proizvođači, izvoznici, uvoznici. Oni su se do sada suočavali sa dugim redovima i brojnim proverama, a od 1. januara 2022. moći će da prelaze granice bez potrebe da tri puta pokazuju ista dokumenta u vezi sa izvozom i uvozom proizvoda i životinja", kazao je Rama.\nRanije je najavljeno da će Srbija, Severna Makedonija i Albanija na samitu u Tirani potpisati sporazume o uslovima za slobodan pristup tržištu rada na Zapadnom Balkanu, o povezivanju šema elektronske identifikacije građana, o saradnji u veterinarskoj, fitosanitarnoj i oblasti bezbednosti hrane i hrane za životinje i o saradnji akreditacionih tela.\nNajavljeno je i da će Srbija i Albanija i Severna Makedonija i Albanija potpisati bilateralne sporazume o uzajamnom priznavanju odobrenja ovlašćenih privrednih subjekata za sigurnost i bezbednost.\nRama je rekao da sporazumi omogućavaju početak izvoza živih životinja i dodao da su tu vest "dugo čekali svi koji se bave proizvodnjom mesa".\nSporazum o uslovima za slobodan pristup tržištu rada na Zapadnom Balkanu pruža svim državljanima da imaju trenutan i jednak pristup kada je reč o radnim i boravišnim dozvolima, naveo je Rama.\nDodao je da Sporazum o povezivanju šema elektronske identifikacije građana Zapadnog Balkana utire put uspostavljanju zajedničkog sistema kako bi svi koji žele da se registruju ili da konkurišu za radnu dozvolu u drugoj zemlji mogli to da učine preko pametnih telefona ili računara.\n"Svrha je da nema granica za sve koje žele slobodno da prenose robu i kapital, niti za kretanje njihovih usluga", naveo je albanski premijer.\nRama je rekao da su potpisani sporazumi usmereni ka uspostavljanju jedinstvenog regionalnog tržišta.\n"Ovo može da se izvede jedino kroz Otvoreni Balkan. To je inicijativa koja ide napred i sprovodi sve što je dogovoreno tokom Berlinskog procesa, a nije ostvareno. Od početka smo jasno stavili da je ovo inkluzivna inicijativa i nikada nismo prestali da pozivamo ostale iz regiona, ističući koliko ima koristi za građane", kazao je.\nNaveo je da je evropski komesar za proširenje Oliver Varheji, koji se učesnicima samita obratio putem video linka, "jasno istakao" da Evropska komisija "u potpunosti podržava Otvoreni Balkan i da poziva ostale tri zemlje (Zapadnog Balkana) da se priključe" toj inicijativi.\nSledeći samit inicijative Otvoreni Balkan biće održan krajem februara u Severnoj Makedoniji, rekao je Rama.\nVučić: Evrointegracije i inicijativa Otvoreni Balkan su paralelni procesi\nPredsednik Srbije Aleksandar Vučić izjavio je da su evrointegracije zemalja Zapadnog Balkana i inicijativa Otvoreni Balkan paralelni procesi i da brzina evrointegracija pojedinačnih učesnica ne može da utiče na inicijativu.\n"To ne može da utiče na nas jer smo duboko posvećeni ovom procesu Otvorenog Balkana i mi ćemo dati sve od sebe da uvek budemo na strani Severne Makedonije i Albanije kada govorimo o otvaranju procesa evropskih integracija za ove dve zemlje", rekao je on na konferenciji za medije.\nVučić je ocenio da su inicijativa i evrointegracije paralelni procesi i da krivica za zastoj u otvaranju pregovora nije kod vlasti Severne Makedonije i Albanije nego u Evropskoj uniji.\nPredsednik Srbije rekao je i da su konkretni rezultati najbolji poziv ostalim državama Zapadnog Balkana da se pridruže inicijativi Otvoreni Balkan.\n"Za nas je veoma važno to što danas radimo za sebe, jer mislim da ćemo ih privući ne političkim pozivima... mi ćemo najviše da uradimo za njihovo priključenje nama, ali i za veće zadovoljstvo naših građana time što ćemo da radimo konkretne stvari", rekao je Vučić.\nZaev: Sporazumi nude jednostavan pristup tržištu rada u bilo kojoj od tri zemlje\nMakedonski premijer Zoran Zaev izjavio je da potpisani sporazumi Albanije, Srbije i Severne Makedonije omogućavaju jednostavan pristup tržištu rada u bilo kojoj od tri zemlje.\nNa kraju samita inicijative Otvoreni Balkan, Zaev je rekao da će građani ubuduće moći slobodno da se kreću i da rade u bilo kojoj od tri zemlje.\n"Hiljade porodica u regionu moći će da osete konkretne koristi od potpisanih sporazuma i ove inicijative. Povezivanjem ekonomija postajemo konkuretniji, snažniji i spremniji za dalji razvoj", kazao je Zaev.\nOn je još jednom pozvao Kosovo, Bosnu i Hercegovinu i Crnu Goru da se pridruže inicijativi Otvoreni Balkan koju je pokrenuo sa predsednikom Srbije i premijerom Albanije.\n"Od početka inicijative, moji prijatelji i braća, Aleksandar Vučić i Edi Rama, i ja isticali smo da je Otvoreni Balkan zajednički proces stvoren radi dobrobiti celog regiona. Upućujemo jasan, direktan i nedvosmislen poziv drugim zemljama Zapadnog Balkana da se pridruže", rekao je Zaev.\nPremijer Severne Makedonije je kazao da se ne sme dozvoliti da "prevlada evroskepticizam" u regionu, uprkos usporavanju procesa evrointegracija.\n"Otvoreni Balkan znatno doprinosi vrednostima i idejama EU. Kada EU ne uspe, mi imamo obavezu da stalno i stalno pokrećemo inicijative kako bi našim građanima omogućili bolji život. Brisel je odlučio da uspori proces proširenja, ali evropeizacija u regionu ne treba da čeka ni da bude zaustavljena", naveo je.\nZaev je ponovio da Otvoreni Balkan nije zamena za EU, već da ta inicijativa "sprovodi evropske ideje" na Balkanu.\n"Otvoreni Balkan je put u jednom pravcu. Nema razloga da napustimo put koji vodi bližoj saradnji ljudi u regionu", dodao je Zaev.


Roditelji ubijenih gardista\nPredsednik Srbije Aleksandar Vučić, u vreme dok je bio premijer zemlje, saopštio je roditeljima gardista Dražena Milovanovića i Dragana Jakovljevića, ubijenih u vojnom objektu Karaš 2004. godine, da je vojna istažna komisija podmetnula parafinske rukavice, izjavio zastupnik porodica Predrag Savić.\n"Tadašnji premijer Vučić je decidno rekao na sastanku održanom 8. decembra u Vladi Srbije da je u vojsci prekinut zavet ćutanja i da je progovorio jedan visoki oficir i da je saopšteno da su te parafinske rukavice podmetnute vojnicima", rekao je Savić novinarima ispred vojnog objekta Karaš, gde su porodice ubijenih gardista obeležile 13. godišnjicu ubistva vojnika.\nSavić, međutim, nije mogao da kaže o kom visokom oficiru je reč.\nVučić govorio o podmetanju dokaza oko ubistva gardista?\nOn je rekao da saznanja koja je izneo Aleksandar Vučić nisu ni na koji način ubrzala rešavanje ovog slučaja koji je i nakon 13 godina u predistražnom postupku.\nZastupnik porodica Aleksandar Đorđević rekao je da vladina komisija za istraživanje ovog slučaja, koja je formalno formirana krajem prošle godine, nikada nije praktično počela sa radom, jer Vlada još uvek nije imenovala predstavnike iz Ministarstva pravde, tužilaštva i sektora bezbednosti.\nZbog toga su roditelji ubijenih vojnika Dragana Jakovljevića i Dražena Milovanovića najavili da će tražiti još jedan sastanak sa predsednikom Vučićem i predsednicom Vlade Srbije Anom Brnabić.\n"Nama je sadašnji predsednik obećao da će krenuti sa mrtve tačke. Međutim, evo, godina dana prođe, a mi još uvek ne znamo šta se radi u tužilaštvu", rekao je otac Dragana Jakovljevića, Janko Jakovljević.\n[Video / RSE i Insajder, septembar 2016.]\nSlučaj Topčider: Superveštačenje pokazuje da su gardisti ubijeni\nGardisti Dragan Jakovljević i Dražen Milovanović poginuli su 5. oktobra 2004. u vojnom objektu Karaš u Topčideru, gde su bili na straži.


Kako se osecate u ovom trenutku? - Page 2\n26 Re: Kako se osecate u ovom trenutku? on Sat Jan 14, 2012 1:51 pm\n27 Re: Kako se osecate u ovom trenutku? on Sat Feb 04, 2012 8:16 am\n28 Re: Kako se osecate u ovom trenutku? on Fri Feb 10, 2012 10:45 am\nOk , sta ja znam xD\n29 Re: Kako se osecate u ovom trenutku? on Fri Feb 10, 2012 3:32 pm\n30 Re: Kako se osecate u ovom trenutku? on Thu Feb 16, 2012 2:54 pm\n31 Re: Kako se osecate u ovom trenutku?


KONKURS: "Svi zajedno za rodnu ravnopravnost" - PRIJATELJSTVO\n26.11.2019. 26.12.2019. RedakcijaSrbija\nMinistarstvo prosvete i nauke raspisalo je konkurs za učenike srednjih škola “Svi zajedno za rodnu ravnopravnost“.\n“U skladu sa Sporazumom o strateškom partnerstvu i saradnji između Vlade Republike Srbije i Vlade Republike Francuske, a u cilju jačanja i promovisanja obrazovne saradnje posebno u pogledu promovisanja rodne ravnopravnosti i borbe protiv svih oblika diskriminacije Ministarstvo prosvete, nauke i tehnološkog razvoja, Ambasada Francuske u Srbiji i Francuski institut u Beogradu pokreću pilot projekat namenjen učenicima u Republici Srbiji. Verujemo da će ovaj Konkurs podstaći mlade da na kreativan način izraze i prenesu poruke ravnopravnosti, solidarnosti, nenasilja, međusobnog prihvatanja i uvažavanja” istakao je ministar Šarčević.\nAmbasador Republike Francuske u Srbiji Žan-Luj Falkoni (Jean Louis Falconi) se, takođe, obratio javnosti. “Borba protiv stereotipa mora biti sastavni deo obrazovnog sistema. Veoma je važno preneti poruku mladoj muškoj populaciji da nijedan vid nasilja nad ženama, bilo da je reč o fizičkom ili verbalnom nasilju, ne može da se toleriše. Francuska i Srbija imaju sve razloge da zajedno napreduju u ovom pravcu i razgovaraju o tome kako da se smanji broj žena i devojaka izloženih nasilju. Ovaj konkurs je ilustracija te zajedničke saradnje” rekao je Falkoni.\nNa Konkurs “Svi zajedno za rodnu ravnopravnost“ mogu da se prijave učenici i učenice srednjih škola u Republici Srbiji.


Praštanje uspeha | Nebojša Vlatković - profesor sporta i fizičkog vaspitanja\nU „Službenom glasniku“ Republike Srbije, odnosno u „Prosvetnom glasniku“ između ostalog se navodi: „Cilj nastave fizičkog i zdravstvenog vaspitanja je podmirenje osnovnih biopsihosocijalnih potreba učenika u oblasti fizičke kulture, formiranje pravilnog shvatanja i odnosa prema fizičkoj kulturi i trajno podsticanje učenika da aktivnosti u njoj ugrade u svakodnevni život i u kulturu uopšte“. Pre svega treba napomenuti da se pojam fizička kultura neadekvatno upotrebljava kao sinonim za nastavu fizičkog vaspitanja, tj poistovećuju se usled različitih pogrešnih tumačenja i nedovoljne informisanosti. Fizička kultura je društvena pojava koja u sebi objedinjuje sve svesne oblike FIZIČKE AKTIVNOSTI koji se ispoljavaju u okviru tri sistema: Fizičko vaspitanje, rekreacija i sport.\nU PRVOM PLANU FUDBAL, KOŠARKA, ODBOJKA...\nKako je na početku teksta navedeno da se sve svesne fizičke aktivnosti mogu ispoljiti kroz tri različite oblasti - fizičko vaspitanje, sport i rekreaciju - uzroke lošeg stanja u nastavi fizičkog vaspitanja započinjemo od navedenih pojmova. Sama nastava fizičkog vaspitanja utemeljena je na osnovu nastavnih planova i programa za osnovne i srednje škole, a svaki od nastavnika fizičkog vaspitanja ostvaruje obrazovne zahteve u skladu sa materijalno-tehničkim uslovima koje poseduje. Nastava se organizuje tako da se ispune tri bitne celine i to: Razvijanje fizičkih sposobnosti, sportsko-tehničko obrazovanje i povezivanje fizičkog vaspitanja sa životom i radom.\nVREDI ZAPAMTITI KONTROLISANI HAOS Jasno je da je uloga nastavnika fizičkog vaspitanja složena, zahtevna i veoma odgovorna. Nijedan drugi nastavni predmet, koji se izučava u osnovnim i srednjim školama, nema toliko različitih uticaja i oblasti delovanja na čoveka kao fizičko vaspitanje. Pored toga, specifični uslovi rada na času ( „kontrolisani haos“) još jedan su od razloga zbog kojih s pravom možemo reći da je nastavni predmet fizičko vaspitanje drugačije, raznovrsnije i kompleksnije od drugih nastavnih predmeta. ZAMENA TEZASvesni smo činjenice da sportsko-tehničko obrazovanje preovladava, što znači da čas fizičkog vaspitanja u najčešćem broju slučajeva prerasta u sportsku igru košarke, fudbala, odbojke ili neke druge sportske igre, pa ne čudi činjenica da učenici čas i doživljavaju tako, kao čas fudbala, košarke, odbojke. Nerazumevanje osnovnih postulata časa i zamena teza od strane učenika, svakako je velikim delom zasluga nastavnika, koji svojim nesavesnim delovanjem, što zbog svojih ličnih sklonosti ili afiniteta, što zbog jednostavnijeg održavanja časa, svoje angažovanje svode na ponavljanje određenih tehničko-taktičkih elemenata sa akcentom na igru. POGREŠNE PREDSTAVEIdealizacija vrhunskih sportista kod dece izaziva pogrešnu predstavu o značaju sporta i njegovim karakteristikama. Vrhunski sport je privilegija malobrojnih, za razliku od masovnog uticaja nastave fizičkog vaspitanja koji ima na svako dete koje kreće u školu! I da ne bude zabune, sport i vrhunski sport su neophodni svakom društvu, jer se kroz njega ljudi poistovećuju sa svojim idolima i zadovoljavaju svoje unutrašnje porive, ali masovnost i kvantitet koji u sebi nosi predmet fizičko vaspitanje jedan je od preduslova i neophodan činilac koji ispoljava kvalitet u vrhunskom sportu. NEGATIVNE POSLEDICE Čest je slučaj poslednjih godina da učenici ne rade na času fizičkog vaspitanja, zbog povreda koje su zadobili u teretani! Na pitanja, poput onih koje su vežbe radili, zašto baš te vežbe, koji je bio cilj i slično, odgovori su bili prilično neubedljivi i bez nekih utemeljenih činjenica. Iako je rekreacija sastavni deo fizičke kulture, proizvoljno samostalno vežbanje uglavnom ima negativne posledice na još nerazvijenom fizički, smislenom i emocionalnom mladom biću. Zbog toga je redovna sistemska organizovana fizička aktivnost, koja se ostvaruje u okviru nastave fizičkog vaspitanja i vančasovnima aktivnostima, daleko svrsishodnija i značajnija za učenike od bilo kakvog stihijskog i pojedinačnog pokušaja svakog pojedinca BROJNE PREDNOSTIDruštvo koje ulaže u preventivu znatno manje sredstava troši na kasnije lečenje! Zdrav, fizički sposoban pojedinac ima znatno veću produktivnost i radnu sposobnost, što se višestruko vraća radnim organizacijama! Zdrava i aktivna nacija ima veliku ulogu u uslovima odbrane teritorijalnog integriteta ili saniranja posledica prirodnih katastrofa! Sposobnost produžetka ljudske vrste svakako je jedan od najbitnijih činilaca za svakog pojedinca uopšte, ali i za očuvanje svake nacije! I na kraju, zdrav, sposoban, fizički aktivan i duhovno ispunjen pojedinac, glavni je pokretač svih društvenih promena koje su neophodne, očekivane i svojstvene samo ljudskom rodu.„„Šira društvena javnost takođe pomaže ovakvom stanju, jer se sport veliča, poštuje i stavlja ispred časova fizičkog vaspitanja, a vrhunski sportisti se idealizuju, što kod dece izaziva pogrešnu predstavu o značaju sporta i njegovim karakteristikama. Vrhunski sport je privilegija malobrojnih, za razliku od masovnog uticaja nastave fizičkog vaspitanja koji ima na svako dete koje kreće u školu! I da ne bude zabune, sport i vrhunski sport su neophodni svakom društvu, jer se kroz njega ljudi poistovećuju sa svojim idolima i zadovoljavaju svoje unutrašnje porive, ali masovnost i kvantitet koji u sebi nosi predmet fizičko vaspitanje jedan je od preduslova i neophodan činilac koji ispoljava kvalitet u vrhunskom sportu. Podrška svakom detetu da kroz igru razvija svoje fizičke sposobnosti, socijalne odnose, karakterne osobine a pritom biva emocionalno ostvareno značajno prevazilazi selektivni uticaj sporta. Sport je nastavak prethodno uočenih kvalitativnih fizičkih, motoričkih i telesnih sposobnosti dece koje se ispoljavaju pre svega međusobnom igrom a koja se ostvaruje izvođenjem osnovnih kretnih aktivnosti-hodanjem, trčanjem, puzanjem, skakanjem, okretanjem, padanjem, dobacivanjem, gađanjem….Svojstveno svakom detetu je kretanje, a nastava fizičkog vaspitanja zahteva od njih da nauče, usvoje i utvrde određena telesna kretanja izvan osnovnih oblika koje svaka osoba u sebi nosi. Opšte je poznato da su nastavnici fizičkog vaspitanja nekada imali presudnu ulogu u selektovanju dece za različite sportove, jer su prvi imali uvid u njihove motoričke sposobnosti na osnovu kojih su ih dalje usmeravali ka određenoj sportskoj grani. Danas je situacija značajno drugačija, jer se deca samostalno opredeljuju za sportove ili na nagovor roditelja, bez uvida u sopstvene telesne karakteristike, fizičke sposobnosti ili motoričku obučenost što značajno smanjuje njihov dalji uspeh. Međusobna povezanost nastave fizičkog vaspitanja i sporta ima dvosmerni karakter ali samo ako fizičko vaspitanje koristi elemente sportskih igara u funkciji ostvarenja svojih ciljeva i zadataka. U suprotnom, sport u školama vodi promeni časa u trening, što izrazito menja pojmovne karakteristike nastave fizičkog vaspitanja i same definicije časa kao osnove školskog sistema.


Državi važno da ima profitabilnu aviokompaniju - Ekonomske Vesti\n2. sep. 2015 Andrija Matić 0 Comments aerodrom Nikola Tesla, avio-industrija, avio-kompanije, avio-prevoznici, Er Srbija, Zorana Mihajlović\nPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović izjavila je danas da je za Srbiju veoma važno da ima stabilnu i profitabilnu aviokompaniju i da Er Srbija beleži pozitivne rezultate u svim segmentima.\nMihajlović je prilikom obilaska sedišta Er Srbije rekla da rezultati poslovanja te aviokompanije za prvih sedam meseci ove godine, u odnosu na isti prošlogodisnji period, pokazuju rast veći od 25 odsto – u prevozu putnika, tereta, zapošljavanja i u ostalim oblastima.\nNijedna brojka ne govori da je došlo do bilo kakvog pada, naprotiv, svuda imamo rast, rekla je Mihajlović i dodala da beogradski Aerodrom Nikola Tesla ne daje olakšice samo Er Srbiji, veći svakoj kompaniji koja ispuni određene kriterijume.\nOno što mi stalno zaboravljamo jeste šta smo imali pre Er Srbije, odnosno kakvu smo aviokompaniju imali. Ta kompanija nije poslovala na održiv način, bila je u gubicima i u ozbiljnim problemima i bez ikakvih rezultata, dok sada imamo kompaniju koja svakoga dana i meseca pravi određene korake napred, naglasila je Mihajlović.\n← Do kraja godine više ugovora s češkim firmama\nRadulović: Vlada Zakonom o ulaganjima učvršćuje korupciju →


Delegacija EU Arhiva - Far\nHomePosts Tagged "Delegacija EU"\nDelegacija EU Tag\nZavršene pripreme za automatizovano carinjenje uvoza i izvoza\nPojednostavljene, modernizovanje carinske procedure, efikasnije poslovanje i veća pravna sigurnost su osnovni ciljevi Ministarstva finansija, izjavila je državna sekretarka u tom ministarstvu Danijela Vazura na ceremoniji završetka projekta tehničke podrške "Priprema za uvođenje automatizovanog uvoznog i izvoznog postupka". Vazura je na skupu u organizaciji Uprave carina\nNačelnik Uprave granične policije Ministarstva unutrašnjih poslova Milenko Božović i ambasador i šef Delegacije Evropske unije u Republici Srbiji Sem Fabrici posetili su danas Regionalni centar granične policije kod Dimitrovgrada prema Bugarskoj gde je prezentovana oprema koju je Evropska unija donirala graničnoj policiji. Načelnik Božović se\nŠef delegacije EU u Republici Srbiji Sem Fabrici tokom jučerašnjeg dana posetio je Pirot i sastao se sa gradonačelnikom Vladanom Vasićem. Kako prenosi portal Pirotske vesti, EU i delegacija u Srbiji ostaće pouzdan i dobar partner Gradu Pirotu. Ovo su zajednički ocenili Sem Fabrici, šef


INCIDENTI U CRNOJ GORI: : Deset Osoba Uhapšeno, Tri Policajca Povređena\nCRVENA SMRADINA: Prosečan Srbin mora da radi 143 godine da bi zaradio Bajatovićevu godišnju platu!\nZavirili smo u registar Agencije za borbu protiv korupcije.Neki političari još uvek nisu prijavili prihode i imovinu za...\nCrnogorska policija je saopštila da je uhapšeno deset osoba a da su tri policajca povredjena tokom sinoćnjeg incidenta u podgoričkom naselju Zlatica gde je grupa gradjana pokušala da silom spreči komunalce da prekreče zid obojen u boje srpske zastave.\nPolicija je upotrebila biber sprej i suzavac, navodi se u saopštenju i dodaje da su policajci pokazali visok stepen tolerancije i pozivali više puta gradjane da omoguće nadležnim službama da sprovedu radnje iz svoje nadležnosti.\n„S obzirom na to da su gradjani i pored više upozorenja i naredjenja odbili da se razidju, policija je shodno zakonu primenila sredstva prinude“, navodi se u policijskom saopštenju.\n„U tim incidentima gradjani su oštetili i osam vozila u vlasništvu Uprave policije“, navela je policija i dodala da je zbog narušavanja javnog reda i mira u dovedeno je 13 lica.\n„Nakon prikupljenih obaveštenja tri lica su puštena, osmoro ih je zadržano zbog sumnje da su počinili krivično delo napada na službeno lice u vršenju službene dužnosti i krivično delo uništenje i oštećenje tudje stvrari, a dvoje zbog sumnje da su počinili krivično delo pozivanja na otpor“, navodi se u saopštenju.\nU toku je preduzimanje mera i radnji u cilju identifikacije drugih učesnika u ovom incidentu dok je odredjeni broj lica poznat i potražuje se, navela je policija i dodala da su komunalne službe tokom noći vratile izgled javne površine u prethodno stanje.\n„Uprava policije poziva gradane da se prilikom javnih okupljanja uzdrže od izazivanja incidenata, nećemo dozvoliti narušavanje javnog reda i mira a svi izgrednici će biti procesuirani. Svi dogadjaji ove vrste će biti snimani shodno zakonskim propisima a na napade na policijske službenike ćemo odgovoriti energično“, navodi se u saopštenju policije.\nRektor Bogoslovije na Cetinju Gojko Perović zamolio je ljude koji farbaju podgoričke zidove trobojkom da izbegavaju sukob sa policijom, jer su policajci njihova braća.\n„Molim mlade ljude koji farbaju podgoričke zidove trobojkom, i kojima je u srcu i stara i sadašnja Crna Gora, da po svaku cenu izbegavaju sukobe sa policijom, jer su policajci njihova braća. Kako je reč o rodoljubivoj i maštovitoj omladini pretpostavljam da su mnogi od njih učesnici naših litija. To je samo dodatni razlog da se izbegava svako nasilje, jer naše crkvene litije nose duh molitve i nenasilja čak i onda kad se litijski hod za taj dan završi”, rekao je za Vijesti.\nPrethodni tekstSTIGAO ODGOVOR REŽIMU: Samo vi krečite, mi ćemo da farbamo (VIDEO)\nSledeći tekstČUDO BOŽJE: Nebo u Crnoj Gori osvanulo u bojama trobojke (FOTO)\nEvo gde su sve održani protesti protiv ,,Zakona o slobodi veroispovesti“!...


Kako vlast javno diskredituje profesionalne medije: Istina je kolateralna šteta režima - SafeJournalists\nHome News Belgrade Kako vlast javno diskredituje profesionalne medije: Istina je kolateralna šteta režima\nKako vlast javno diskredituje profesionalne medije: Istina je kolateralna šteta režima\nGotovo da nema nezavisnih novina, portala ili televizija koje bar jednom u poslednjoj deceniji nisu bili na udaru tabloidne kampanje, a pod uticajem izjava najviših nosilaca vlasti, narodnih poslanika ili stranačkih glavešina.\nČesto se krug zatvara tako što političari nastupaju umesto tužilaštva i sudova, koristeći navode iz tabloida i sa režimskih televizija kao neprikosnovenu istinu. Prava istina, istraživačko novinarstvo, ono koje je u službi informisanosti građana, kolateralna je šteta autoritarnog režima, koji, na prvi pogled nesvesno, nepodobnim novinarima crta metu na čelu i ugrožava im bezbednost.\nAktuelna vlast čini se najdalje je otišla u usavršavanju širenja propagande i kreiranju paralelne stvarnosti, koju želi da predstavi svojim biračima. Uz potpunu kontrolu provladinih medija, koji pomažu u širenju takve lažne slike, ali i u obračunavanju sa političkim neistomišljenicima svake vrste, najveća prepreka takvoj vlasti su nezavisni mediji, koji izveštavaju istinito.\nTako je glavni cilj često da se takvi mediji etiketiraju, povezuju sa kriminalcima i stranim špijunima, njihovi novinari targetiraju, a njihova otkrića obesmisle u startu. Takva praksa dovela je do toga da je sloboda medija do te mere ugrožena u Srbiji da je naša zemlja svake godine sve niže na lestvici indeksa slobode medija na svim međunarodnim listama. I nastavlja da i dalje pada.\nNajupečatljiviji i najsvežiji primer, koji se odigrao dva dana pred izbornu tišinu, jeste tekst istraživačkog portala KRIK o svedočenju izvesnog Bobana Bogdanovića, sa novim detaljima o ubistvu Olivera Ivanovića. Od trenutka kada je priča objavljena, pa u naredna dva dana, priča je obrnula pun krug, gde su namesto tužilaštva presudili predsednik, premijerka, ministar Vulin, policija i tabloidi, dok se samo i jedino tužilaštvo dugo nije oglasilo.\nSamo su protekle sedmice saopštili da je Bogdanović pozvan da da izjavu, pa je i to odloženo. Od predsednikovog jasnog „radi se o izmišljotinama i lažima“, preko tabloidnih diskreditacija priče, pa potencijalnog svedoka, pa istraživačke mreže koja je svedočenje objavila, i novinara koji su pisali tekst. Zatim i policija, koja je već pri prvom saslušanju procenila, iako to nije njen posao, da je svedočenje neupotrebljivo, te da nema ni dokaza ni novih detalja.\nPa ministar policije, koji na konferenciji za štampu kao nepobitnu istinu uzima konstrukcije iz tabloida, dok istovremeno navodi neistinite podatke. Portal KRIK ministar Vulin je optužio da destabiliše i kriminalizuje državu, „lažima koje objavljuje“. Istovremeno, traje i neopisiva tabloidna hajka protiv potencijalnog svedoka, urednika i novinara KRIK-a.\nPremijerka Brnabić je, čini se, dobila zadatak da etiketira list Danas, jer gotovo da nije bilo jutra na režimskim televizijama gde ona nije gostovala i istovremeno mahala naslovnicama našeg lista. Optužbe na naš račun idu od toga da smo „tajkunske, đilasovske novine“, pa do toga da „objavljujemo laži“, „napadamo i prizivamo ubistvo predsednika“.\nZasmetalo je premijerki što se u izveštaju sa izbora za mesne zajednice na naslovnoj strani pojavila slika na kojoj je Andrej Vučić, što je za nju „siguran znak„ da „napadamo porodicu predsednika“.\nU tekstu se pominje i izvesni Snajper, koji je SNS aktivisti pomagač u uterivanju neposlušnih glasača“, pa je samo jedan tvit koji insinuira da je i „na našim izborima potreban jedan snajper“, premijerki poslužio da Danas optuži za pozivanje na ubistvo predsednika.\nUbeđivala je premijerka auditorijum televizija sa nacionalnom frekvencijom da su Đilasovi novinari za predsednika pripremili snajper, da pozivaju na ubistvo, krvoproliće i haos u zemlji, iako se, a zna to i premijerka, radilo o igri reči i potpuno drugom smislu.\n„List Danasu vlasništvu Šolaka i Đilasa, već dva dana vodi hajku protiv Andreja Vučića, kriminalizuju ga i pozivaju na njegov linč. Oni bi da zabrane Andreju, članu Glavnog odbora naše stranke da poseti mesne odbore. Kao što bi da zabrane Aleksandru Vučiću da se kandiduje, kao što bi da zabrane nama koji su Vučićevi saradnici da se bavimo javnim poslovima. Preko svojih medija, novina dnevnih i nedeljnih, sajtova i televizija, vode svakog dana brutalnu kampanju protiv Vučića, njegove porodice“, navela je Brnabić.\nZatim joj je zasmetao ekonomski izveštaj o ceni potrošačke korpe nekada i sad, u poređenju sa visinom penzija, pa je izjavila sedeći u studiju Pinka, da je „frapirana“, te da se radi o „potpuno lažnoj, fabrikovanoj vesti koja nikakve veze nema sa istinom“.\nNekoliko dana je premijerka Brnabić gostovala u jutarnjim programima prorežimskih televizija, pokazivala naslovnice Danasa iz dana u dan, optužujući naš list i novinare da „napadamo porodicu predsednika“, da „ne znamo gde udaramo“ i da je to „nekada bio list koji je vredeo“, dok se danas bavi lažima, obmanama i izmišljotinama, koje, po pravilu izazivaju loše posledice po državu i građane.\nPremijerka je, čini se, dobila zadatak da se bavi našim listom, jer gotovo da ne prođe dan a da na nekom od naloga na društvenim mrežama ne pomene da su neka činjenica koju smo izneli lažna, nazivajući ono što Danas radi „Pinokio novinarstvom“. A na tapetu se nađu i drugi mediji iz Junajted medija grupacije. Tako je Brnabić nedavno, na vest portala Nova.rs, da je Vučić odbio predlog EU da podrži teritorijalni integritet Ukrajine, napisala na mrežama da je to „najjadnija i najbednija laž tajkunskih medija“.\n„Brutalna laž. Istovremeno, plasirajući ovakve laži, direktno ugrožavate vitalne interese Republike Srbije – i vi, i oni koji vam ovakve stvari plasiraju“, napisala je premijerka. Istovremeno, svaku sličnu izjavu predsednika, ili premijerke, sličnim komentarom isprate i svi niži funkcioneri SNS, počevši od ministara, narodnih poslanika pa naniže, a obavezno se i kao glavna tema „tajkunski mediji“ obrade i u Narodnoj skupštini, daleko detaljnije nego tačke dnevnog reda koje se nalaze na raspravi ili izglasavanju.\nTako je svojevremeno poslanik vladajuće SNS Nebojša Bakarec optuživao inicijativu Ne davimo Beograd, opoziciju i Dragana Đilasa da su izazvali požar na deponiji u Vinči, a za „tajkunski“ Danas imao je predlog da se optuži za terorizam. Na udaru kritika skupštinske većine nalazile su se čak i karikature Predraga Koraksića Koraksa, mada često pogrešno protumačene, ali i sam karikaturista, uz teške optužbe da radi na rušenju naše države, kao i ceo naš list.\nParalelno, temu obrađuju i prorežimski tabloidi, sa mnogo manje obzira i moralnih skrupula, jer ipak funkcioneri koliko-toliko moraju da pripaze na rečnik i težinu optužbi.\nPremijerka je pre nekoliko dana reagovala na naslovnicu Danasa i konstatovala da je Danasova uređivačka politika „vređanje građana Srbije“, mada nije najjasnije na osnovu čega je Brnabić to zaključila. U prenošenju njenih reči pomogao je Srpski telegraf, često koristeći zamenu teza, kada je naš list nazvao „niskotiražnim tajkunskim tabloidom“.\n– To je očigledan vid pritiska i naravno da utiče na rad samih novinara koji se nalaze na udaru etiketiranja ili diskreditovanja od strane nosilaca vlasti. Takođe utiče i na slobodu medija, može da dovede do autocenzure kao jedan vid pretnje. Zavisi i kom mediju je upućen i kako određeni medij shvata slobodu izražavanja. Ali je to pritisak u svakom slučaju, smatra Zlatko Čobović, medijski stručnjak i forenzičar.\nObjašnjava da takvo istupanje visokih funkcionera ostavlja posledice i na deo javnog mnjenja, koji njihove reči prihvata kao neupitnu istinu.\n– Zavisi koji deo javnog mnjenja je u pitanju. Onaj deo koji čine ljudi koji mogu i hoće da razmišljaju, oni to nepobitno shvataju kao pritisak, što i jeste. A oni koji ne žele da razmišljaju, oni koji podležu partijskoj i režimskoj propagandi, oni to shvataju kao jednu vrstu partijske istine, koja je u skladu sa tom etiketom koja je prilepljena pojedincu ili mediju, zaključuje Čobović.\nPrevious articleJelena Vasić (KRIK): Funkcioneri ne smeju da etiketiraju medije\nNext articleBrankica Stanković: U diskreditovanju novinara učestvuju i televizije sa nacionalnom frekvencijom


Predstavljene aktivnosti saveza\n01/12/2014 by Goran Porobic\nU društvu 79 sportova ragbi se dobro predstavio široj javnosti na Sajmu sporta koji je organizovalo Ministarstvo omladine i sporta, uz tehničku podršku Sportskog saveza Srbije. Sajam je trajao tri dana i procenjuje se da je bilo više od 30.000 posetilaca.\nNa štandu saveza priliku da predstave svoje aktivnosti imali su svi ragbi klubovi, održan je javni trening najmlađih ragbista, a svi naši članovi imali su priliku da se upoznaju sa proslavljenim sportistima trofejnih sportova.\nSajam je ocenjen kao veoma uspešan, održan je veliki broj tribina, seminara i prikazan je veliki deo bogate sportske istorije naše zemlje. Sajam sporta će se održati i sledeće godine.\nSelekcija Beograda umesto Austrije\n27/11/2014 by Goran Porobic\nReprezentacija Austrije do 18 godina otkazala je gostovanje u Beogradu gde je trebalo da odigra test utakmicu sa našim juniorima. Ovoj generaciji reprezentativaca Srbije do 18 godina ovo bi bila prva međunarodna utakmica i talentovani dečaci su se pripremali za nju kao da igraju neko veliko finale. Odustajanje Austrije ipak neće izazvati velike problem stručnom štabu jer je brzom reakcijom i angažovanjem dogovorena revanš utakmica sa selekcijom Beograda. U prošloj utakmici juniori su slavili zahvaljujući razlici od samo jednog poena i sigurno je da će dobra takmičarska utakmica značiti svim igračima. Šteta je što juniori nisu pred domaćom publikom pokazali gde su u odnosu na vršnjake iz Austrije i dobili još veću podršku.\nProšla generacija je bila uspešnija na Evropskom prvenstvu 2014 od Austrijanaca koji su zabeležili sva tri poraza (Švedska-Austrija 82-6, Austrija-Litvanija 0-65, Austrija-Hrvatska 0-29), ali je to bio njihov debi u grupi B. Kvalitet mladih reprezentacija varira iz godine u godinu, teško je predvideti rezultate, ali postoji velika vera u naše juniore što će oni dokazati zalaganjem u narednom periodu.\nOdložena utakmica 6. kola\n25/11/2014 by Goran Porobic\nUtakmica 6. kola A grupe Prvenstva Srbije za seniore između RK Partizan i RK Pobednik MOZZART odložena je uz saglasnost oba kluba. Utakmica je trebalo da se odigra narednog vikenda ali je RK Pobednik uputio molbu za odlaganje zbog tehničkih radova na izgradnji terena koji se trenutno sprovode na stadionu FK Rad na Banjici. Uz saglasnost RK Partizan utakmica će se odigrati na proleće. Ovo je druga odložena utakmica seniorskog prvenstva u jesenjem delu što će takmičenje tokom proleća učiniti još zanimljivijim.\nNa fudbalskom stadionu Kralj Petar I RK Pobednik MOZZART održava treninge svih kategorija, a trenutno se na terenu koji koriste postavlja južna tribina koja će ulepšati ovaj sportski kompleks. Ovaj stadion je u više navrata bio mesto vrhunskih ragbi manifestacija, a sa ovim radovima će FK Rad igrati sve utakmice na Banjici, dok će RK Pobednik dobiti drugi teren na korišćenje.


Endru Veriæ o Kosovu i amerièko-srpskim odnosima - 2004-05-04\nE.V.: Zbog rata u Iraku i rata protiv terorizma, Kosovo sada ne zauzima istaknuto mesto na politièkoj bini Vašingtona. Medjutim, Kongres srpskog jedinstva se postojano zalaže za srpsku stvar i nastoji da koliko toliko održi pažnju Kapitol hila o tom pitanju. Kao organizacija koja ima svoje predstavništvo u Vašingtonu, mi pomažemo srpskim delegacijama pri posetama SAD, ukljuèujuæi, recimo, nedavnu posetu vladike Artemije. Kroz posete srpskih delegacija i razgovore sa zakonodavcima u Kongresu, mi smo uspeli da dobijemo informacije kojih Beograd nije bio ni svestan u odnosu na nedavne dogadjaje na Kosovu. Mi smo, izmedju ostalog, uspeli da utièemo i na formulisanje rezolucije 326 o Kosovu, kojom se osudjuje nasilje protiv Srba i ne albanskih manjina u toj pokrajini.\nB.M.: Kakvo je sadašnje raspoloženje u Vašingtonu, posebno u Kongresu, u odnosu na Srbiju i Crnu Goru?\nE.V.: Raspoloženje se promenilo i ono je povoljnije. Poèetkom 1990-tih uglavnom se bacala krivica na Srbe zbog problema u bivšoj Jugoslaviji. Medjutim, sada se po prvi put, na primer, u rezoluciji 326 Srbi tretiraju kao žrtve, a ne kao agresori, što je svojevrsan presedan kako u Senatu, tako i u Predsednièkom domu. Pored toga, amerièki politièki establišement je uoèio nedostatke u aktivnostima svetske zajednice u toj pokrajni, posebno u odnosu na rad UNMIK-a. Nasilje na Kosovu je u velikoj meri doprinelo ovom zaokretu amerièke politike.\nB.M.: Kakva je vaša procena sadašnjih odnosa izmedju SAD i Srbije i Crne Gore?\nE.V.: Amerièka spoljna politika je slièna kretanju velikog morskog broda -- spora je ali dostiže. Odnosi izmedju SAD i Jugoslavije 19990-tih nisu bili najbolji. Ti odnosi su se sada promenili iz nekoliko razloga: prvo--teroristièki napadi na SAD, 11 septembra 2001, godine su promenili globalni kurs amerièke spoljne politike, pa i u odnosu na Balkan. Svedoci smo novonastale vojne saradnje izmedju SAD i Srbije i Crne na najvišem nivou. Visoki srpski vojni funkcioneri, a i državni i verski zvaniènici, dolaze u posetu Vašingtonu, dok se u okviru programa“ Partnerstvo za mir” obuèavaju oficiri nižeg ranga u amerièkim vojnim akademijama. Vojna saradnja, na primer, doprinosi i daleko tešnjim bilaterlnim odnosima izmedju Srbije i Crne Gore i SAD. Pored toga, oèekujem unapredjenje ekonomskih odnosa izmedju dve zemlje. Brojne amerièke firme koje su ušle na tržište bivšeg Sovjetskog Saveza i drugih istoènoevropskih zemalja pripremaju se za ulazak na tržišta Srbije i Crne Gore, pošto uoèavaju moguænosti za dobre ekonomske i poslovne aktivnosti od obostranog interesa.


Norveška sa 525.000 EUR pomaže preduzetnike i mala preduzeća u unapređenju produktivnosti i otvaranj\nKraljevina Norveška preko projekta "Noveška za vas - Srbija" podržava 68 preduzetnika, mikro i malih preduzeća u manje razvijenim opštinama u Srbiji sa 525.000 EUR za unapređenje produktivnosti i otvaranje novih radnih mesta.\nKako je saopštila Kancelarija UN za projektne usluge - UNOPS, kao rezultat ovih aktivnosti, očekuje se zapošljavanje najmanje 70 osoba kroz poboljšanje poslovanja postojećih preduzeća i osnivanje novih poslovnih subjekata u\nOva podrška odobrena je u okviru sprovedenog Javnog poziva čiji je cilj da doprinese uravnoteženijem društveno-ekonomskom razvoju kroz povećanje mogućnosti zapošljavanja i poveća socijalnu koheziju u manje razvijenim područjima.\n- U narednim godinama, Norveška se nada značajnom napretku srpskog društva, koji je u korelaciji s prioritetima naših programa finansijske podrške Srbiji, usklađenim sa srpskim prioritetima i agendom pristupanja EU. Posebno bih naglasio važnost ekonomskog razvoja, koji se temelji na inovacijama, preduzetništvu, otvaranju novih radnih mesta i predvidljivijim okvirom za funkcioniranje tržišta - rekao je rekao je norveški ambasador u Srbiji Jorn Eugen Jelsta.\nUkupna vrednost projekata koje će sprovesti 31 početnik u poslovanju iznosi oko 290.000 EUR, od čega Kraljevina Norveška finansira 247.000 EUR, dok budući preduzetnici učestvuju sa oko 43.000 EUR.\nPodršku će dobiti i 37 mikro i malih preduzeća, a projekte ukupne vrednosti 365.000 EUR, od čega Kraljevina Norveška izdvaja 279.000 EUR, dok kompanije sufinansiraju ukupno 86.000 EUR.\n- Podrška je usmerena na nabavku određene opreme i mašina, koja je neophodna privrednim subjektima kako bi poboljšali poslovanje i zaposlili nove radnike. U predstojećem periodu, radićemo zajedno sa preduzetnicima i firmama na ispunjenju ciljeva poziva - rekla je v. d. menadžerka projekta "Norveška za vas - Srbija" Milica Došenović.\nIzvršni odbor Narodne banke Srbije odlučio je da referentnu kamatnu stopu zadrži na nivou od 1,25%, navedeno je na sajtu Centralne banke.\n- Donoseći takvu odluku, Izvršni odbor je, pre svega, imao u vidu ostvarene i očekivane efekte već preduzetih mera monetarne politike radi ublažavanja negativnih posledica pandemije i podsticanja privrednog rasta. Dinarske kamatne stope smanjene su kao rezultat ublažavanja monetarne politike, pre svega niže referentne kamatne stope, koja je smanjena za ceo procentni poen u odnosu na nivo pre izbijanja pandemije. U ambijentu visoke likvidnosti banaka, koju je Narodna banka Srbije od početka krize dodatno podstakla putem monetarnih operacija, Izvršni odbor očekuje da će prethodno ublažavanje monetarne politike nastaviti da doprinosi očuvanju povoljnih uslova finansiranja privrede i građana i rastu njihovog raspoloživog dohotka - stoji na sajtu.\nDodaje se da bi bržem oporavku domaće privrede trebalo da doprinesu i stimulativne mere Narodne banke Srbije, koje preduzećima obezbeđuju povoljnije uslove finansiranja u dinarima u okviru garantne šeme Vlade Republike Srbije.\n- Izvršni odbor imao je u vidu i očekivane efekte obimnog paketa fiskalnih mera (u ukupnom iznosu od preko 12% bruto domaćeg proizvoda), kojima je snažno podržan privatni sektor kako bi oporavak naše privrede od pandemije bio što brži - navedeno je.\nIzvršni odbor naglašava da je donošenje pomenutih podsticajnih mera bilo moguće u uslovima obezbeđene niske i stabilne inflacije. U skladu sa očekivanjima Narodne banke Srbije, nakon niskog nivoa u aprilu i maju, inflacija se u junu vratila u granice cilja i u julu je iznosila 2% međugodišnje.\nPrema oceni Izvršnog odbora, trebalo bi da inflacija nastavi da se kreće u donjoj polovini ciljanog raspona, bliže donjoj granici cilja i u narednim mesecima, pre svega zbog niže agregatne tražnje, kao i nižih uvoznih cena. Postepeno približavanje inflacije centralnoj vrednosti cilja očekuje se u srednjem roku, čemu bi trebalo da doprinese oporavak tražnje, podstaknut merama monetarne i fiskalne politike.\n- Na odluku o zadržavanju referentne kamatne stope na nepromenjenom nivou uticala su i kretanja u međunarodnom okruženju. Iako je nakon početne faze pandemije usledilo postepeno ublažavanje zdravstvenih mera i započet postepen oporavak ekonomske aktivnosti na globalnom nivou, i dalje postoji visok stepen neizvesnosti na međunarodnom robnom i finansijskom tržištu. Neizvesnost se pre svega odnosi na tok pandemije na globalnom nivou i brzinu oporavka svetske privrede u narednom periodu, a dodatno je povećavaju i ekonomske tenzije između SAD i Kine. Za Srbiju je posebno važan započet oporavak zone evra, koji bi trebalo da bude podstaknut preduzetim merama Evropske centralne banke u pravcu povećanja likvidnosti i pružanja podrške povoljnim uslovima finansiranja. Donoseći odluku o zadržavanju referentne kamatne stope na nepromenjenom nivou, Izvršni odbor je imao u vidu i neizvesnost na robnom tržištu, pre svega u pogledu kretanja svetskih cena primarnih proizvoda, posebno cene nafte, koja je i dalje na nižem nivou nego prošle godine, ali se od maja beleži trend njenog rasta - napominje se na sajtu Centralne banke.\nIzvršni odbor je posebno istakao činjenicu da je Srbija ovu globalnu krizu dočekala u znatno povoljnijoj poziciji nego prethodne krize, što je stvorilo prostor za donošenje postojećih obimnih monetarnih i fiskalnih mera, kao i za eventualne buduće mere ako to bude bilo potrebno, bez ugrožavanja cenovne i finansijske stabilnosti, kao i fiskalne pozicije države.\n- U skladu sa očekivanjima Izvršnog odbora, ekonomski oporavak naše privrede počeo je u maju, podstaknut preduzetim merama monetarne i fiskalne politike, koji je u većini proizvodnih i uslužnih sektora bio brži od očekivanja. Izvršni odbor očekuje da će započeti oporavak biti nastavljen u narednom periodu, potpomognut i postepenim oporavkom eksterne tražnje, na koji upućuju vodeći pokazatelji ekonomske aktivnosti u zoni evra - navedeno je.\nDok ekonomije pojedinih zemalja izlaze iz zastoja izazvanog pandemijom, očekuje se da će najveći skok nesolventnosti kompanija doći tek od kraja 2020. do prve polovine 2021. godine, piše u najnovijem izveštaju portala kompanije Euler Hermes koja se bavi kreditnim osiguranjem.\nPorast globalnog indeksa nesolventnosti verovatno će dostići rekordni nivo od plus 35% do 2021. godine, jer se taj problem nagomilavao tokom dve godine.\nPri tome treba imati u vidu da je polovina zemalja beležila nove rekorde, prvi put od finansijske krize 2009. godine.\nGde su glavna žarišta\nNajveći skok biće zabeležen u SAD, u iznosu od 57% u periodu od 2019. do 2021. godine.\nU Brazilu će skok nesolventnosti biti 45% , Kini 40%.\nU glavnim evropskim državama poput Velike Britanije biće na primer 43%, Španiji 41%, Italiji 27, Belgiji 26 i Francuskoj 25%.\nPrema prognozama očekuje se da će dve od tri zemlje objaviti snažniji porast nesolventnosti u 2020. godini nego u 2021. i to pre svega u SAD-u, Brazilu, Kini, Španiji i Italiji.\nPreuranjeno povlačenje mera pomoći privredi zbog pandemije moglo bi da pogorša stanje, povećavajući nesolventnost od pet do deset odsto.\nA ako se globalnoj ekonomiji oduzme duže od očekivanog za oporavak od šoka Covid-19, porast nesolventnosti mogao bi porasti sa već prevelikih 50 na 60%.\nPrema najnovijim prognozama očekuje se da će u tom regionu stopa nesolventnosti preduzeća skočiti za oko 35% u periodu od kraja ove do polovine naredne godine.\nOd nama bliskih zemalja u ovom izveštaju pominje se Turska, gde se predviđa da će rast nesolventnosti biti veći od 50% u odnosu na krizu 2009. godine.\nNakon toga, takođe u crvenim zonama nalazi se Bugarska, ali ispod globalnog proseka i sa porastom koji ne bi trenbalo da bude veći od 50% u odnosu na poslednju finansijsku krizu.


Ništa od Kokoškova, Obradović novi selektor Srbije? - BIGportal.ba\nSeptembar 16, 2019 Septembar 16, 2019 053\nBivši jugoslovenski reprezentativac Saša Obradović prvi je kandidat da nasledi Aleksandra Đorđevića na mestu košarkaške reprezentacije Srbije.\nKako navodi “Sportski žurnal”, Obradović je gotovo izvesno novi selektor “orlova”, posebno što bi mogao da uskladi obaveze u Monaku sa reprezentativnim akcijama i kvalifikacijama za Evropsko prvenstvo\nMediji su kao glavnog kandidata za naslednika Đorđevića istakli Igora Kokoškova, pomoćnog trenera Sakramenta, a Žurnal navodi da bi njemu bilo mnogo teže da uklopi reprezentativne obaveze sa klupskim.\nPodsetimo da je Aleksandar Đorđević po završetku Mundobasketa i pobedi Srbije u meču za peto mesto objavio odluku – koju je doneo pred početak prvenstva – da više neće biti selektor reprezentacije.\nObradović je, kao i bivši saigrač Đorđević, imao puno uspeha kao igrač u reprezentaciji jer je bio deo tima koji je osvojio tri titule prvaka Evrope, jednu sveta i olimpijsko srebro.\n50-godišnjak rođen u Beogradu je kao trener karijeru počeo u Kelnu, a zatim vodio Kijev, Turov i Donjeck, dok nije prešao u Albu iz Berlina.\nSa Nemcima je napravio velike uspehe i bio trener godine u Nemačkoj 2015, da bi zatim prešao u Lokomotivu Kubanj. Sa tom ruskom ekipom 2018. nije uspeo da osvoji Evrokup, ali je bio najbolji trener tog takmičenja.\n2019. godine preuzeo je Monako, klub u kojem je i sada i koji će biti jedan od glavnih faktora u Obradovićevoj odluci da preuzme reprezentaciju Srbije, ukoliko dobije zvaničan poziv.\nKristal Palas izbacio Kardif iz Premijer lige\nDoživotna suspenzija zbog seksualnog zlostavljanja igračica\nĐorđevićev Virtus umalo ispustio pobjedu na startu “Palakanestra”


U napuštenim pogonima IMT-a kod Sečnja Indijci pokreću proizvodnju - Neverovatna Indija\nNaslovna Srbija U napuštenim pogonima IMT-a kod Sečnja Indijci pokreću proizvodnju\nNajava o industrijskoj prinovi u Jarkovcu, tačnije obnovi proizvodnje u nekadašnjem pogonu IMT u ovom mestu, stigla je proletos kada je indijska kompanija „Tafe“ kupila novobeogradsku fabriku traktora i industrijski ponos bivše Jugoslavije. Indijski biznismeni su za 66,8 miliona dinara pazarili brend, intelektualnu svojinu IMT i nekadašnji pogon u Jarkovcu, gde su se proizvodile prikolice i priključne mašine za traktore.\nIndijski proizvođač traktora, sa svetskim renomeom i produkcijom, saopštio je da u Srbiji namerava da otpočne proizvodnju traktora. Kupovinu IMT obavio je jer njegove mašine imaju istu platformu i kompatibilne su sa „tafe“ traktorima. Takođe je izneto da će investicija omogućiti otvaranje 800 novih radnih mesta i proizvodnju od 5.000 traktora godišnje. U međuvremenu, indijski inženjeri boravili su nekoliko puta u Jarkovcu, koji u startu figurira kao mesto gde će biti podignuta nova fabrika traktora. „Tafe“ je ovde kupio i plac od pet hektara.\n– Iskreno se radujemo dolasku indijskog investitora, jer će oživljavanje proizvodnje u velikoj meri pomoći stanovnicima Jarkovca, ali i naše opštine – izjavio je predsednik Rađenović.\nOsim zadovoljstva, u Sečnju ne kriju ni zabrinutost kada je reč o kadrovima za buduću fabriku. Jarkovac je svojevremeno imao vrhunske elktrozavarivače, ali sada su ti majstori deficitarni i pitanje je odakle će se obezbediti.\nPrethodni tekstMuzičko putovanje u Radžastan – festival BUNT\nSledeći tekstNju Delhi zbog vatrometa u smogu


Ruske železnice: Dve-tri firme u užem izboru za kupovinu - Sputnjik Srbija\n08:36 02 Jul 2020\nRuske železnice: Dve-tri firme u užem izboru za kupovinu\n16:43 02.02.2017 (osveženo 21:10 02.02.2017) Preuzmite kraći link\nPrvi zamenik direktora kompanije RŽD internešenel Mansurbek Sultanov potvrdio je za Sputnjik nameru te kompanije da u Srbiji kupi preduzeće koje bi se bavilo održavanjem pruga u Srbiji. Odluka o tome koja će to biti firma biće saopštena u narednih par meseci, rekao je Sultanov.\nNeophodno je, ističe Sultanov, da održavanje pruga bude u skladu sa pravilnicima u Srbiji, ali i sa evropskim pravilima jer su u pitanju međunarodni evropski koridori koje RŽD internešenel rekonstruiše u Srbiji.\nRuske železnice kupuju udeo srpske kompanije\n„Nekoliko firmi smo već istraživali što se tiče referenci, kapaciteta, resursa i inženjera, a u užem izboru ostale su dve-tri firme. Nadam se da će u toku prve polovine godine biti doneta odluka, te da će u roku šest meseci ta procedura biti i završena“, precizirao je sagovornik Sputnjika.\nOn nije mogao da otkrije o kojim je firmama reč, napominjući da je jedan od kriterijuma koji se podrazumeva da kompanija ima odgovarajuću licencu i sertifikate u skladu sa zakonodavstvom Republike Srbije. Na pitanje kada će moći da saopšti naziv kompanije za koju se RŽD internešenel odlučio odgovara:\n„Nadam se u narednih nekoliko meseci. Imamo unutrašnje korporativne procedure. Posle tih procedura to bi moglo da bude završeno.“\nSultanov dodaje da je ZGOP, koji se pominjao u medijima, već promenio vlasnika i da je Vlada Srbije donela o tome odgovarajuću odluku.\nRuske železnice uštedele Srbiji šest miliona dolara\nSultanov takođe ističe da RŽD internešenel još nije doneo odluku o biznis i finansijskom modelu realizacije ovog projekta, ali da će to svakako biti u vidu saradnje sa srpskim partnerima.\n„To će biti srpsko preduzeće, a kad odredimo biznis model, saopštićemo javnosti“, napominje zvaničnik ruske kompanije.\nUpitan da li bi model mogao da bude pola-pola, budući da je prvi potpredsednik kompanije Aleksandar Mišarin nagovestio da bi deo mogao biti ostavljen srpskim partnerima, Sultanov kaže:\n„Nije u pitanju samo održavanje pruge. U pitanju je činjenica da smo u Srbiji ostvarili takav kapacitet da imamo mnogo mehanizacije, imamo ljude, kadrove, trenirane podizvođače koji već znaju kakvom brzinom i kvalitetom radimo i šta zahtevamo. Vidite i našu saradnju sa Ministarstvom za infrastrukturu i Železnicama Srbije, koja je već dala velike rezultate — uštedeli smo novac, pustili prugu mnogo pre ugovorenih rokova, nabavili 27 dizel motornih garnitura, isto pre rokova. Ne pričamo samo o održavanju pruga, održavanje je samo deo te priče, ali mi bismo želeli da ovde bude neka baza, da srpski ljudi i srpska preduzeća mogu da ove delatnosti kojima se mi bavimo rade i u Srbiji, kao i u drugim zemljama. Održavanje pruge jeste jedna od osnovnih delatnosti, ali su to i klasični tenderi u Srbiji i van nje.“\nsultanov, kompanija, železnice, Srbija\n02/07 08:31 „Njujork tajms“ tvrdi: Posrednik između Moskve i talibana u Avganistanu – švercer narkoticima\n02/07 08:09 Nestorović: Nikada nisam video ovakav virus, napada testise\n02/07 07:47 Srbiji već preti talas otpuštanja u oktobru, a tek ako se pandemija nastavi...\n02/07 07:41 Ivana Španović polomila stopalo\n02/07 07:36 Bivši britanski šef diplomatije povodom dešavanja u Crnoj Gori: Prava hrišćana moramo snažno braniti!


RTCG - Radio Televizija Crne Gore - Nacionalni javni servis :: Politika :: CG za prijem novih članica u NATO\n20. 02. 2019. 06:55 >> 06:45 21\nNAKON S. MAKEDONIJE\nKontinuirana stabilnost regiona uslov je za njegov dalji razvoj i zbog toga se Crna Gora kao članica NATO-a snažno zalaže za nastavak proširenja Alijanse uz stav da integracija država Zapadnog Balkana doprinosi većoj stabilnosti regiona.\nTo je navedeno u Predlogu zakona o potvrđivanju protokola uz Sjevernoatlantski ugovor o pristupanju Republike Sjeverne Makedonije NATO-u, piše Pobjeda.\nPredlog zakona o potvrđivanju Protokola uz Sjevernoatlantski ugovor o pristupanju Republike Sjeverne Makedonije biće prva tačka dnevnog reda prve sjednice proljećnog zasjedanja crnogorskog parlamenta 1. marta.\n“Crna Gora je postala članica NATO 5. juna 2017. godine i u tom smislu svoje članstvo u Alijansi smatra trajnom garancijom svoje bezbjednosti. Sa tog aspekta se, kao članica, zalaže za nastavak proširenja Alijanse, uz stav da integracija država Zapadnog Balkana doprinosi većoj stabilnosti i bezbjednosti Jugoistočne Evrope, posebno zbog činjenice da je kontinuirana stabilnost regiona uslov za njegov dalji razvoj. U tom pogledu Crna Gora snažno podržava učlanjenje Republike Sjeverne Makedonije u NATO”, navodi se u obrazloženju Predloga zakona.\nIstiče se i da je postizanjem istorijskog dogovora sa Grčkom o novom imenu, u junu 2018. godine integracija Republike Sjeverne Makedonije u NATO nakon dugogodišnje stagnacije, zabilježila značajan progres.\n“Već na Samitu NATO u julu 2018. upućen joj je poziv da započne pristupne razgovore sa Alijansom, što je u skladu sa obećanjem datim u Bukureštu 2008. godine. Usvajanjem ustavnih izmjena u Sobranju i ratifikacijom sporazuma iz Prespe od strane grčkog parlamenta, stekli su se uslovi i za potpisivanje Protokola o pristupanju Republike Sjeverne Makedonije NATO 6. februara 2019. na sastanku NAC”, piše u dokumentu koji je Vlada dostavila Skupštini.\nČlanom 10 Sjevernoatlantskog ugovora propisano je da strane mogu, jednoglasnom odlukom, da pozovu bilo koju drugu evropsku državu koja je u mogućnosti da slijedi načela ovog ugovora i da dopinese bezbjednosti sjevernoatlantskog područja, da pristupi tom ugovoru.\n“Svaka, tako pozvana država, može postati strana ugovora, deponovanjem instrumenata o pristupanju kod Vlade SAD. Vlada SAD obavještava svaku od strana o deponovanju svakog takvog instrumenta o pristupanju”, zaključuje se u obrazloženju.\nProtokol o pristupanju je u srijedu 6. februara u ime Crne Gore potpisala ambasadorka pri NATO Dragana Radulović. Kada se završi proces ratifikacije Protokola u svim parlamentima 29 zemalja članica, ova zemlja postaće 30. članica NATO-a.\nCrna Gora više ne traži pomoć Alijanse\nStrategija će smanjiti stepen nepovjerenja\n29. 10. 2018. 2\nNaše djevojke i momci, tamo gdje su saveznici


Faktor | "Legla" sredstva od sukcesije, najviše dolara, funti i eura dobit će Federacija BiH\n"Legla" sredstva od sukcesije, najviše dolara, funti i eura dobit će Federacija BiH\nObjavljeno: 15.10.2019. u 07:49\nBiH pripalo 78.851 dolara, 508.756 eura i 958.012 britanskih funti\nMinistarstvo finansija i trezora BiH donijelo je instrukciju o raspodjeli raspoloživih novčanih sredstava sukcesije.\nNjom se utvrđuje pripadajući iznos i raspodjela raspoloživih novčanih sredstava koja se nalaze na računu Ministarstva finansija i trezora BiH, a koje je Bosna i Hercegovina dobila po Aneksu "C" Sporazuma o pitanjima sukcesije.\nRaspoloživa sredstva su uplaćena 2. oktobra i 26. septembra ove godine i godine i nalaze se na računu: Sredstva sukcesije - Ministarstvo finansija i trezora BiH - Narodna banka bivše SFRJ - Aneks C, u iznosu od 78.851,81 dolara, 508.756,76 eura i 958.012,46 britanskih funti.\nRaspodjela sredstava vrši se na osnovu Zakona o raspodjeli, namjeni i korištenju finansijskih sredstava dobijenih po Aneksu "C" Sporazuma o pitanjima sukcesije, kojim je utvrđeno da se raspoloživa sredstva dijele primjenom sljedećih procenata i to: za institucije BiH 10 posto, za Brčko Distrikt 3 posto, za Federaciju BiH 58 posto i za Republiku Srpsku 29 posto.\nTransfere sredstava vrši Ministarstvo finansija i trezora BiH.\nSukcesijaMinistarstvo finansija i terzora BiH\nFlyBosnia dala nalog svom osoblju da planira izmještanje aviona


Zabrana EURO 3 motora može izazvati VELIKE PROBLEME: Srbi neće moći da registruju automobile\nPredsednik Srpske asocijacije uvoznika novih automobila i delova Miloš Petrović kaže za RTS da bi se, ako bi bila uvedena, zabrana automobila sa "evro 3" motorom odnosila na uvoz, ali da bi korišćenje i dalje bilo dozvoljeno. Međutim, to su sve potencijalno vozila koja neće moći da prođu tehnički pregled, ukazuje Petrović.\nJoš nema zvanične informacije, ali najnovija je najava ministra za zaštitu životne sredine Gorana Trivana da bi zabrana automobila sa "evro 3" motorom mogla da počne da važi od sredine godine.\nMiloš Petrović, predsednik Srpske asocijacije uvoznika novih automobila i delova, rekao je da bi se zabrana odnosila na uvoz, ali da bi korišćenje i dalje bilo dozvoljeno.\nOd 1,9 miliona putničkih vozila u Srbiji, 1,7 su sa "evro 3" ili "evro 4" motorom, koji su u Evropi odavno zabranjeni, kaže Petrović.\nNavodi da je u poslednje tri godine, odnosno od upozorenja da bi zabrana mogla da se desi, sve više vozila sa "evro 3" motorim ulazilo u Srbiju.\nTo su sve potencijalno vozila koja neće moći da prođu tehnički pregled, napominje Petrović.\nObjašnjava da će prema zakonu o tehničkom pregledu koji je usvojen 2018. godine, emisija gasova biti merena, ali neće biti eliminišući faktor, dok da će puna primena zakona početi u junu 2021. godine.\nOd kada je krenulo merenje, prema nezvaničnim podacima, 1,2 miliona vozila je imalo problem sa nedozvoljnom emisijom gasova. "To se da srediti, očistiti. Sve može, samo na vreme da se krene", napominje Petrović.\n"Samo je molba da tehnički pregledi najave na vreme, da ljudima daju prostora, da to srede, da vrate katalizatore", kaže predsednik Srpske asocijacije uvoznika novih automobila i delova.\nŠto se tiče konkursa za subvencionisanu kupovinu eko-vozila, koji je najavio ministar Goran Trivan, Petrović ocenjuje da bi bilo logično da subvencija za električna vozila bude od pet do sedam, a za hibridna od tri do četiri-pet hiljada evra.


Klub delegata srpskog naroda nije dostavio prijedloge za potpredsjedavajućeg Doma naroda - Klix.ba\nBiH Klub delegata srpskog naroda nije dostavio prijedloge za potpredsjedavajućeg Doma naroda\nKlub delegata srpskog naroda nije dostavio prijedloge za potpredsjedavajućeg Doma naroda\n15.1.2015. u 22:22\n1/25 Foto: Edin Hadžihasić/Klix.ba\n2/25 Foto: Edin Hadžihasić/Klix.ba\n3/25 Foto: Edin Hadžihasić/Klix.ba\n4/25 Foto: Edin Hadžihasić/Klix.ba\n5/25 Foto: Edin Hadžihasić/Klix.ba\n6/25 Foto: Edin Hadžihasić/Klix.ba\n7/25 Foto: Edin Hadžihasić/Klix.ba\n8/25 Foto: Edin Hadžihasić/Klix.ba\n9/25 Foto: Edin Hadžihasić/Klix.ba\n10/25 Foto: Edin Hadžihasić/Klix.ba\n11/25 Foto: Edin Hadžihasić/Klix.ba\n12/25 Foto: Edin Hadžihasić/Klix.ba\n13/25 Foto: Edin Hadžihasić/Klix.ba\n14/25 Foto: Edin Hadžihasić/Klix.ba\n15/25 Foto: Edin Hadžihasić/Klix.ba\n16/25 Foto: Edin Hadžihasić/Klix.ba\n17/25 Foto: Edin Hadžihasić/Klix.ba\n18/25 Foto: Edin Hadžihasić/Klix.ba\n19/25 Foto: Edin Hadžihasić/Klix.ba\n20/25 Foto: Edin Hadžihasić/Klix.ba\n21/25 Foto: Edin Hadžihasić/Klix.ba\n22/25 Foto: Edin Hadžihasić/Klix.ba\n23/25 Foto: Edin Hadžihasić/Klix.ba\n24/25 Foto: Edin Hadžihasić/Klix.ba\n25/25 Foto: Edin Hadžihasić/Klix.ba\nNakon što su na konstituirajućoj sjednici Doma naroda Parlamenta Federacije BiH uručeni certifikati o dodjeli mandata još uvijek traje pauza.\nNaime, Klub delegata srpskog naroda nije dostavio prijedloge za potpredsjedavajućeg Doma, kao ni za izbor potpredsjednika Federacije BiH.\n"U Klubu delegata srpskog naroda nismo imali kandidata za potpredsjednika Federacije, koji bi imao potrebnu većinu odnosno četiri potpisa", rekao je šef Kluba delegata srpskog naroda Slaviša Šućur tokom pauze.\nTo znači da kandidat Demokratske fronte za potpredsjednika Federacije Slobodan Šoja nije dobio potrebnu većinu u Klubu delegata srpskog naroda.\nTakođer, Šućur je pojasnio da se ni jedan kandidat sa tom većinom nije pojavio kada se radi o izboru potpredsjedavajućeg Doma iz reda srpskog naroda.\n"Očekujemo da će se neko pojaviti sa odgovarajućim brojem potpisa za potpredsjednika Federacije ili da će neko od delegata, što je po Poslovniku o radu moguće, predložiti kandidata za rukovodstvo Doma", poručio je Šućur.\nKandidatkinja za predsjedavajuću Doma naroda Lidija Bradara potvrdila je da je svih 17 delegata u Klubu delegata hrvatskog naroda jednoglasno donijelo odluku o kandidaturi predsjedavajuće ovog Doma, dodajući da je jednoglasno potpisana potpora Marinku Čavari da bude izabran za predsjednika Federacije BiH.\nKlub delegata bošnjačkog naroda predložio je Meliku Mahmutbegović za potpredsjednicu Federacije BiH.\nPrivremena komisija za izbor i imenovanje Doma naroda potvrdila je da je za predsjedavajuću Doma predložena Lidija Bradara iz reda hrvatskog naroda, a za potpredsjedavajućeg Jasenko Tufekčić iz reda bošnjačkog naroda.


Putovanja - Strana 256\nU najjužnijem delu Albanije nalaze se najbolje plaže, i to u blizini granice sa Grčkom. Rivijera se proteže od Vlore na severu do Ksamila na jugu, a turisti dolaze trajektima najviše iz Italije ili jeftinim letovima iz Nemačke. Krivudavim planinsk...\nMatera - stenoviti biser italijanskog turizma\nMatera je danas jedno od najatraktivnijih mesta u Italiji, grad urezan u brdovitu stenu. Verovali ili ne, pre samo nekoliko decenija Matera je bila nacionalna sramota\nNe znate još gde biste na more? Pogledajte Ermopoli i zaljubićete se na prvi pogled\nUpoznajte Valensiju, špansku boho-prestonicu\nRaskošan i jeftin, drevan i futuristički, odmeren i obesno oblaporan, sazidan od keramike, stakla, čelika i novca, Valensija je grad u kome ne postoji ni jedan kutak koji ne priča fascinantnu priču o mediteranu i njegovim nepomirljivim suprotnosti...\nKos: Prelepe plaže i noćni provod\nSmešteno između Dardanelskog prolaza i Saroskog zaliva, nedaleko od provincije Ćanakale, ostrvo Gokčeada je sinonim za zelenilo, ali i netaknutu arhitekturu. Turci vole da ga zovu "nebeski otok", a jedinstven je i ostrvski život Turaka koji na nje...\nVeseli, obojeni, idelani da ih posetite tokom leta.


TURSKA BOMBARDOVALA SJEVER IRAKA: U napadu poginulo 13 pripadnika PKK - GlobalCir\nU vazdušnom napadu turske vojske na sjeveru Iraka poginulo je najmanje 13 osoba za koje se smatra da su militanti Radničke partije Kurdistana /PKK/, saopćeno je iz turskih oružanih snaga.\nU saopćenju se navodi da su turske snage gađale položaje pripadnika PKK-a, koji su “neutralizovani dok su pripremali napad”. Turska vojska se još od osamdesetih godina prošlog vijeka bori protiv militanata PKK-a na jugoistoku zemlje. PKK ima svoje baze i na sjeveru Iraka, koje su česte mete napada turske vojske.\nTurska vojska je započela zajedničke vježbe sa iračkom vojskom, nakon referenduma o nezavisnosti iračkog Kurdistana koji je održan u ponedjeljak, 25. septembra. Protiv referenduma o nezavisnosti Kurda u Iraku izjasnili su se i Bagdad i Ankara, koja se plaši da bi referendum u Iraku mogao da ohrabri Kurde u Turskoj da se odluče na sličan korak.


Klimatske promene - Inženjeri zaštite životne sredine\nFotografija Pixabay, preuzeto sa Pexel\nKlima na Zemlji se menja kroz celu njenu istoriju. Smenjuju se hladni i topli periodi, a do ovih promena dovode male varijacije u Zemljinoj orbiti koje utiču na količinu Sunčeve energije koja će stići do planete. Od prethodnog ledenog doba prošlo je 11 700 godina i u današnjoj klimatskoj eri svedočimo zagrevanju atmosfere. Ono što ovaj period razlikuje od svih prethodnih jeste uticaj ljudskih aktivnosti na brzinu zagrevanja. Kada govorimo o klimatskim promenama danas, mislimo upravo na ovu anomaliju u prirodnim ciklusima.\nEfekat staklene bašte, kao opšte poznata pojava koja objašnjava način zagrevanja atmosfere, uvećava se povećanjem koncentracije gasova staklene bašte kao što su ugljen-dioksid (CO2), metan (CH4), vodena para (H2O), azot-suboksid (N2O), ozon (O3) i dr. Ljudske aktivnosti koje direktno doprinose ovom povećanju su u najvećoj meri sagorevanje fosilnih goriva (u industriji i saobraćaju), deforestacija i intenzivna poljoprivreda.\nOsim zagrevanja, klimatske promene nam donose i druge probleme poput topljenja glečera, porasta nivoa mora, promene u godišnjim dobima, ekstremne vremenske neprilike i acidifikaciju (zakišeljavanje) okeana.\nKlimatske promene za mnoge znače ozbiljne probleme sa osnovnim životnim potrebama kao što su dostupnost čiste vode, hrane i energije. Preduzimanje urgentnih mera i akcija za borbu protiv klimatskih promena su jedan od ciljeva za održivi razvoj. Načini na koji će se države prilagođavati na klimatske promene značajno će uticati nа razvoj na globalnom nivou.\nDa bi se klimatske promene usporile i njihove posledice ublažile, u Parizu je 2015. godine usvojen Sporazum Okvirne konvencije UN o promeni klime (UNFCCC) kojim je definisan globalni cilj – ograničenje rasta srednje globalne temperature ispod 2°C. Trenutni Nacionalno utvrđeni doprinos Srbije je smanjenje emisije gasova staklene bašte od 9,8% do 2030. godine u odnosu na 1990. godinu i u skladu sa tim izrada Strategije klimatskih promena sa Akcionim planom. Nacrt Zakona o klimatskim promenama je završen krajem 2019. godine i trebalo bi uskoro da bude usvojen, kao i revizija Nacionalno utvrđenog doprinosa koji bi trebalo da bude ambiciozniji od prvobitnog.


Argentinski Muzej holokausta preuzeo nacističke predmete\nBeta 3. oktobra 2019. 09:15\nMuzej holokausta u Buenos Ajresu preuzeo je najveću kolekciju nacističkih predmeta ikada otkrivenu u Argentini.\nArgentinska policija i agenti Interpola pronašli su 2017. više od 70 nacističkih predmeta sakrivenih iza police za knjige u kući kolekcionara, u okviru istrage o umetničkim delima.\nMedju pronadjenim stvarima su bile biste Adolfa Hitlera, instrument za merenje ljudksih glava u svrhu odredjivanja rasne čistoće i statue nacističkih orlova sa kukastim krstovima u kandžama. Predmeti će ostati u Muzeju holokausta do završetka istrage.\nPosedovanje nacističkih predmeta u Argentini može biti ilegalno ako se ustanovi da te stvari izazivaju rasnu ili versku mržnju u javnosti, iako privatno mogu da budu dozvoljene.\nJoš nije odlučeno da li je kolekcionar prekršio zakon protiv diskriminacije, pa je za sada optužen samo za posedovanje predmeta ilegalnog porekla.\nArgentinski i nemački stručnjaci kažu da je najveći broj predmeta originalan. Tu su bile i igračke za koje vlasti navode da su bile korišćene za indoktrinaciju dece, nacistički peščani sat i kutija harmonika s utisnutim kukastim krstovima. U kolekciji je bio i negativ fotografije Hitlera s lupom sličnom onima pronadjenim u kutijama.\nPretpostavka istražitelja i argentinske jevrejske zajednice je da su te stvari u Argentinu doneli nacisti posle Drugog svetskog rata, kada je ta zemlja postala utočište za neke od najzloglasnijih ratnih zločinaca.\nDirektor muzeja je rekao da su te stvari ohrabrivale „mržnju, smrt i razaranje“, a da će postati deo izložbe „u službi prenošenja demokratskih vrednosti, obrazovanja i borbe za sećanje da se tragedije poput holokausta ne bi ponovile“.


Sastanak ministra Dačića sa stalnom koordinatorkom UN u Srbiji\nPrvi potpredsednik Vlade i ministar spoljnih poslova Republike Srbije Ivica Dačić razgovarao je danas sa stalnom koordinatorkom Ujedinjenih nacija u Srbiji Irenom Vojačkovom-Soljorano o daljem nastavku saradnje sa UN nakon Donatorske konferencije u Briselu.\nMinistar Dačić istakao je značaj implementacije dogovorenih programa i projekata za oporavak nakon poplava. Takođe, naglasio je da su i drugi segmenti saradnje sa UN ključni za društveni i ekonomski razvoj Srbije, posebno projekti čija realizacija doprinosi postizanju razvojnih ciljeva. Šef srpske diplomatije izrazio je i spremnost Srbije da zajednički sa UN formuliše osnovne principe narednog UN okvira za razvojnu pomoć - UNDAF u cilju rešavanja dugoročnih razvojnih pitanja značajnih za građane.\nU razgovoru je istaknut značaj regionalne saradnje u obnovi nakon poplava i izgradnji sistema prevencije, čime će se doprineti uspostavljanju zajedničkog sistema odbrane od prirodnih nepogoda i odgovora u kriznim situacijama.\nVojačkova-Soljorano informisala je ministra Dačića o koracima koje su UN preduzele nakon Donatorske konferencije za sanaciju, obnovu i izgradnju kuća za povratak raseljenih lica u Obrenovcu. Podvukla je spremnost UN da sarađuje sa Vladom Republike Srbije u izradi nove Strategije održivog razvoja i formulisanju novog UN okvira za razvojnu pomoć.


Rasizam cveta dok EU ne radi ništa po pitanju antidiskriminacionog zakona | mrezaewl\nČini se da je Evropska komisija taman odustala od usvajanja progresivnog EU antidiskriminacionog zakona.\nNacrt zakona koji bi zabranjivao diskriminaciju na osnovu religije ili verovanja, starosti, invaliditeta ili seksualne orijentacije u oblastima kao što su obrazovanje i pristup dobrima i uslugama, blokiran je u pregovorima između država članica već preko 3 godine. Za sada, manjine (sa izuzetkom etničkih manjina) su zaštićene jedino od diskriminacije prilikom zapošljavanja, ali ne i u ostalim oblastima života.\nAko ovaj zakon na kraju zaista i završi kao „zaboravljen“, kako je predvideo jedan od diplomata EU, posledice će biti strašne. Ne samo da su probuđene nade da će svi ljudi u Evropi konačno uživati ista prava u domaćinstvima, školama, pristupu zdravstvenoj nezi i socijalnim uslugama, već bi ova direktiva obezbedila i pravnu zaštitu od diskriminacije u ovim oblastima, ne samo u matičnim zemljama građanki/a, već i tokom njihove posete ili preseljenja u druge zemlje EU.\nIstraživanje koje je širom EU sprovela Evropska agencija za fundamentalna prava (FRA) o iskustvima diskriminacije Muslimana jasno pokazuje potrebu za takvom zaštitom: najveći procenat diskriminacije je prijavljen u servisima poput: usluge u baru, restoranu, radnji, od strane stanodavca, u bankama, itd-ukupno 14 %).\nIstraživanje je pokazalo da severnoafričke/i Muslimanke/i koje/i žive u italiji trpe posebno veliki nivo diskriminacije: svaka/i treća/i je iskusila/o neki oblik diskriminacije u radnjama, kafeima, restoranima ili barovima, dok je svaka/i četvrta/i doživela/o diskriminaciju u banci.\nKočenjem direktive i države članice EU i Evropska komisija, koja je inicirala predlog, šalju poruku da potreba za poštovanjem ljudskih prava i zaštitom od diskriminacije nije važna.\nPosebno u trenutnoj klimi porasta netolerancije prema manjinama širom Evrope, potrebno nam je da članice EU pokažu političku volju za promenom situacije, kao i da Evropska komisija stvori politički pritisak da se predloženi zakon vrati na agendu sad, ne kasnije.\nUrgentno je da zvaničnici slede savet Evropskog parlamenta koji je u više navrata zahtevao da nacrt zakona bude usvojen.\nIpak, živimo u demokratskom društvu, a to zahteva da i druge institucije osim parlamenta brinu o zaštiti manjinskih prava, LGBT osoba, osoba sa invaliditetom i ostalih grupa kojima preti diskriminacija.\nAutorka članka radi u Evropskoj mreži protiv rasizma (ENAR)\n← Prioriteti u oblasti rodne ravnopravnosti tokom danskog predsedavanja EU\nDoneta Rezolucija o pravima žena →


You are at:Home»Vesti»Trendovi sajber napada: polugodišnji izveštaj za 2020. godinu\nNa početku 2020. godine vrlo malo ljudi je predviđalo događaje koji su se razvili. Globalna pandemija virusa COVID-19 izazvala je neviđene promene u životima svih nas i promenila celu našu radnu kulturu. Od ubrzanog tempa digitalne transformacije i prelaska na cloud do sve veće upotrebe alata za kolaboraciju, sajber kriminalci su gledali kako da iskoriste prednost ovih brzih i širokih promena u svoje svrhe.\nBili smo svedoci kriminalnih, političkih i državnih aktera pretnji koji koriste pandemiju Covida-19 za targetiranje organizacija i pojedinaca u svim sektorima, uključujući vlade, industriju, zdravstvo, servis provajdere, kritičnu infrastrukturu i potrošače. Videli smo fišing i malver napade u vezi sa Covidom-19 koji se dramatično povećavaju od nekoliko hiljada nedeljno u februaru do preko 200.000 nedeljno u junu. U maju i junu, kako su zemlje počele da ublažavaju mere izolacije, akteri pretnji su povećali svoje aktivnosti koje nisu povezane sa Covidom, sa 34% povećanja svih vrsta napada na kraju juna u odnosu na april.\nKao rezultat brzog prelaska na javne oblake, jedan od ključnih ovogodišnjih trendova je porast napada koji ciljaju osetljiva cloud radna opterećenja i podatke. To je takođe dovelo do toga da akteri pretnje koriste cloud infrastrukturu za skladištenje malicioznih korisnih sadržaja koji se koriste za njihove malver napade.\nGlobalno, najčešći oblik napada i dalje su kriptomajneri, povećavajući se neznatno na 22% u odnosu na 21% u 2019. godini, a slede mobilni malver i botnet napadi sa 18% i 18% respektivno.\nDa bi organizacijama pružili najbolji mogući nivo zaštite do kraja 2020. godine, stručnjaci za bezbednost treba da budu svesni ovih pretnji koje se rapidno razvijaju. Uz podatke prikupljene iz Check Pointovog ThreatCloud Intelligencea između januara i juna 2020. godine, kombinovane sa primarnim istraživanjima koja su sproveli stručnjaci za sajber bezbednost ove kompanije, sledeći izveštaj sadrži sveobuhvatan pregled trendova uočenih u različitim kategorijama kriptomajnera, ransomvera, botneta, bankarskih trojanaca, upada u podatke i mobilnih pretnji.\nPreuzmite kopiju celog izveštaja.


Komšić: Nije srpski da se ne održi data reč - Svet - Dnevni list Danas\nPočetna » Svet » Komšić: Nije srpski da se ne održi data reč\nOdnose unutar Bosne i Hercegovine trebamo regulisati dijalogom, a ne služiti se žalopojkama pred stranim državnicima izjavio je za Oslobođenje, član Predsedništva BiH Željko Komšić.\n1Piše: Danas Online 18. januara 2019. 22.16\nOn je rekao da se od Milorada Dodika, presednika RS i predsedavajućeg Predsedništva BiH očekuje da poštuje zakone BiH.\n“Promena političkog stava jeste legitimna, ali mi nikada nećemo pristati na to da se te odluke devalviraju samo zato što je neko promenio politički stav. Ono što je ranije potpisano mora biti ispoštovano. Uostalom, kada govorimo o tim političkim stavovima iz RS-a o NATO-u, u kontekstu ranije donesenih odluka, koje su mahom potpisivali funkcioneri SNSD-a, rekao bih da naprosto nije srpski da se ne održi data reč”, precizirao je Komšić.\nOn je prokomentarisao i to što je predsednik Srbije Aleksandar Vučić dolazak Putina u Srbiju iskoristio kako bi mu zahvalio za ruski veto na rezoluciju o Srebrenici.\n– Ne znam da li ima prečih stvari, ali smatram da jedna onakva izjava gospodina Vučića poništava stotinu drugih izjava kojima on poziva na pomirenje i saradnju u regionu, jer time pokušava amnestirati krivce za zločin genocida u Srebrenici, krivce koje je precizno naveo Haški tribunal, osnovan od strane UN-a. Neka se gospodin Vučić izvini žrtvama genocida ali i srpskom narodu kojeg na svoju ruku etiketira genocidnim, jer to u Bosni i Hercegovini niko ozbiljan ne čini”, zaključio je Komšić.\nbih, Milorad Dodi, zeljko komsicBeograd\nDžaferović i Komšić pozdravili poziv Pompea da Predsedništvo usvoji NAP\n10. februara 2019. u 18.48\nVas je gospodine Hrvatski narod u BiH izabrao da ih predstavljate, jeli tako?


Delegacija Kongresa SAD u Predsedništvu BiH\n10. novembar/studeni, 2011.\nPredsedavajući Predsedništva BiH Željko Komšić i članovi Predsedništva BiH Bakir Izetbegović i Nebojša Radmanović primili su danas delegaciju Kongresa Sjedinjenih Američkih Držlava, predvođenu Den Bartonom (Dan Burton), potpredsednikom Odbora za Evropu i Evroaziju, a glavne teme razgovora bile su unapređenje bilateralnih odnosa BiH i SAD-a, evroatlantske integracije, kao i druga aktuelna politicka pitanja, saopštilo je Predsedništvo BiH.\nKomšić je zahvalio SAD-u za "ogromnu pomoć BiH u zaustavljanju rata, obnovi i rekonstrukciji zemlje, te za napore učinjene u sprovođenju reformi".\nIzetbegović je istakao je da je neophodno graditi poverenje i pomirenje u BiH i regiji, te da je pomoć SAD-a u tom procesu od kljucnog značaja.\nOn je naglasio da ustavnim reformama treba otkloniti postojeće mehanizme blokade u procesima odlučivanja i osigurati efikasno i racionalno funkcionisanje državnih institucija.\nRadmanovic je naglasio neophodnost ubrzanja proširenja Evropske unije i istakao da se Dejtonski sporazum ne može promeniti, nego samo Aneks 4, i to u smislu primjene Evropske konvencije o ljudskim pravima.\nKongresmeni su zahvalili članovima Predsedništva BiH za sveobuhvatnu razmenu mišljenja i izrazili spremnost da pomognu u sprovođenju preostalih reformi, s tim da je neophodno postići konsenzus svih domaćih političkih faktora o važnijim pitanjima.


Rahim Hašimi koji je juče uhapšen u Vučitrnu, rekao je da oslobođen svih optužbi, prenosi T7.\n„Oslobođen sam optužbi, to je ono šta su mi rekli. Sa advokatom ću kasnije da pričam“, rekao je Hašimi.\nOvu odluku doneo je Osnovni sud u Prištini koji je istovremeno četvorici ostalih osumnjičenih uhapšenih u jučerašnjoj akciji – Ismetu Osmaniju, Iljiru Bojku, Adilju Tačiju i Mentoru Mećaniju– odredio tridesetodnevni pritvor. S druge strane, tužiočev zahtev za određivanje pritvora Hašimiju, predmetni sudija je odbio kao „nesonovan“, prenosi Koha.\nHašimi je jedan od petorice uhapšenih juče u akciji Kosovske policije, ali i protagonista video snimka koji je juče objavila prištinska Koha. Na ovom snimku mogu se videti Rahim Hašimi i Ekrem Ljika kako prebrojavaju novac, a snimak navodno dokazuje da je u pitanju krivično delo. U delu snimka jedan od osumnjičenih izgovara „da li ti je lično Kadrija (Veselji) rekao“.\nJuče je u akciji Kosovske policije uhapšeno pet osoba za koje se sumnja da pripadaju organizovanoj grupi koju je predvodio Ismeti Osman poznat i kao „Curi“ i koji se sumnjiče da su počinili krivična dela „zelenaštvo“, „prinuda“ i „prevara“. Pored lica uhapšenih juče, tužilaštvo je izdalo naloge i za hapšenje još dva lica, ali za njima policija i dalje traga.\nKo je Rahim Hašimi\nRahim Hašimi je u aprilu tri dana ispitivan od strane Kancelarije specijalnog tužioca u Hagu. Sam je tada izjavio da „hipotetički, može biti osumnjičen za kršenje vojne discipline ili prekoračenje vojnih ovlašćenja“.\nSmatra se da je ovaj biznismen blizak Hašimu Tačiju i da je bio protivkandidat Kadriju Veseljiju u trci za prvog čoveka PDK, prenela je juče Gazeta Express.\nOvaj biznismen bio je osumnjičen da je primio mito u iznosu od 100.000 evra za rešavanje slučaja privrednog kriminala.\n29.03.2020 Portal radiokim.net unapređen, nova anketa (154)


To je dvostruko više od onog što je država planirala 2016, kada je Univerzitet u Beogradu dobio organizaciju ove manifestacije, a razlog za ovakvo uvećanje leži u nenamenskom trošenju para i mahinacijama bivšeg predsednika Univerzitetskog sportskog saveza Srbije (USSS) i bivšeg direktora preduzeća zaduženog za organizaciju igara, Siniše Jasnića, zbog čega se kasni u pripremama.\nNaime, umesto da novac koji je država izdvojila iskoristi za igre i izgradnju Nacionalnog centra na Bežanijskoj kosi, kao i renoviranje Studentskog grada, on je blizu tri miliona evra potrošio za najam luksuznih vila i automobila, putovanja, reprezentaciju, ručkove. Nije se libio ni da koristi poslovne kartice za sopstvene potrebe. Posebna je priča što je za master plan, koji je navodno izradila Evropska univerzitetska sportska asocijacija (EUSA), platio 573.000 evra, šest puta više od Portugalaca i Hrvata. To je i predmet interesovanja policije, koja je istražuje da li je reč o međunarodnom pranju novca jer postoje indicije da je ovaj dokument koštao samo 30.000 evra.\nSve to, ali i mnogo šta drugo što se odnosi na nenamensko trošenje državnih para, usporilo je pripreme za Univerzijadu, za koju još nema precizne računice koliko će nas koštati, iako je do njenog početka ostalo manje od godinu dana. Izvor "Blica" iz Vlade navodi da svi ovi propusti Jasnića i čutanje države na njegovo ponašanje mogu skupo da je koštaju.\n- Premijerka je pre mesec dana organizovala sastanak na kojem su bili predstavnici Univerziteta u Beogradu, USSS, kao i novo rukovodstvo firme "Pete Evropske univerzitetske igre Beograd 2020", koja je zadužena za tehničke pripreme. Cilj sastanka je bio procena vrednosti organizacije igara kako bi Vlada mogla da obezbedi novac i usvoji finansijski plan. Posle brojnih problema sa Jasnićem, zbog čega smo upozoreni od EUSA da će nam Univerzijada biti oduzeta jer ništa nije urađeno, premijerka je lično garantovala da će Srbija sve preuzete obaveze završiti na vreme. Zato je Vlada i formirala novo preduzeće na čelu sa Predragom Juškovićem, koji je sa timom stručnjaka napravio računicu oko organizacije sportskih igara akademaca. Računica je pokazala da je reč o najmanje 30 miliona evra, 2016. bila je do 15 miliona, a razlog za uvećanje su kratki rokovi koji uvećavaju cenu gradnje. Da bi se objekti završili potreban je rad u tri smene, odnosno 24 sata, za šta građevinci traže veće pare - navodi naš izvor. On dodaje da je premijerka tražila da se nađu rešenja koja će smanjiti troškove jer je suma velika.\nJasnić je potrošio oko tri miliona evra za najam luksuznih vila i automobila, putovanja i ručkove\n- Pored izgradnje sportske hale na Bežanijskoj kosi i renoviranja Studentskog grada za smeštaj evropskih akademaca, u troškove spadaju i usluge prevoza do sportskih terena, ishrane, angažovanja studenata za potrebe igara, ali i mnoge druge prateće delatnosti, kao što su rektorska konferencija i smeštaj predstavnika svih evropskih univerziteta. Iako su sve detaljno predstavili, za premijerku je ovaj iznos bio veliki, posebno deo gde se naglašava da ako se hitno ne počne sa radovima, troškovi mogu da se uvećaju za još 10 miliona. Tražila je da se sve preispita i zato Vlada još nije usvojila finansijski plan, iako je do početka ostalo manje od godinu dana. Tako državu može skupo da košta što je zatvarala oči na finansijske malverzacije Siniše Jasnića, čije ponašanje niko nije kontrolisao. Ministarstvo sporta ga je čak i prećutno podržavalo iako je moralo da reaguje nakon afere "Univerzijada", kada je otkriveno da je blizu dva miliona evra proćerdano. Sada je cena tog ćutanja došla na naplatu, naravno ako ne želimo da se obrukamo i igre izgubimo zbog pohlepe nekoliko ljudi - kaže naš izvor.\n"Blic" je pokušao da saznanja proveri od aktera sastanka u kabinetu premijerke, ali u Vladi niko nije želeo da ih komentariše dok Predrag Jušković, direktor firme "Pete Evropske univerzitetske igre Beograd 2020", nije bio dostupan. Dostupan je bio Dejan Madić, predsednik USSS, ali nije bio baš pričljiv.\n- Sastanka je bilo, ali ja ne želim da komentarišem detalje jer je sve još u fazi radne verzije oko troškova. Jasnić je napravio probleme koji uvećavaju cenu koštanja, ali sam ubeđen da će premijerka i Vlada naći način da se ova manifestacija organizuje na pravi način - kaže Madić.


Hakeri namerno ostavili „ruski trag“ pri upadu u prepisku demokrata - Sputnjik Srbija\n19:47 28.07.2016 (osveženo 19:49 28.07.2016) Preuzmite kraći link\nHakeri koji su dobili pristup prepisci Demokratske partije SAD, mogli su namerno da ostave „ruski trag“, saopštili su eksperti američke obaveštajne službe agenciji Rojters.\nStručnjaci su podsetili da je verzija o učešću Moskve u hakovanju servera demokrata pojavila zbog ćiriličnih simbola u metapodacima i porukama o greškama, koje su koristili sajber-kriminalci. Američke vlasti takođe su navele da hakeri nisu bili aktivni tokom državnih i verskih praznika u Rusiji.\n„Ili su ovi momci vrlo aljkavi, ali onda nije jasno kako su došli tako daleko, a da ne budu uhvaćeni, ili su hteli da nam pokažu da nisu iz Rusije“, navodi agencija reči predstavnika obaveštajne službe SAD.\nU nedelju je predsednik Nacionalnog komiteta Demokratske partije Debi Vaserman Šulc podnela ostavku zbog curenja elektronske prepiske koja je objavljena na Vikiliksu. Iz prepiske se vidi da je partijski aparat otvoreno podržavao na unutrašnjim izborima Hilari Klinton na štetu Bernija Sandersa.\nKasnije brojne demokrate, uključujući i predsednika SAD Baraka Obamu, nisu isključile vezu hakera sa ruskim vlastima. Po mišljenju američkih političara, curenje bi moglo biti korisno milijarderu Donaldu Trampu, koji je kandidat Republikanske partije za predsednika SAD.\nprepiska, SAD, demokrate, ruski trag, hakeri, Vikiliks, Svet


Trebinje: Svi kontakti prvooboljelog pod nadzorom - BIGportal.ba\nTrebinje: Svi kontakti prvooboljelog pod nadzorom\n11 Aprila, 2020 11 Aprila, 2020 0138\nDevetnaest lica koja su bila u kontaktu sa prvooboljelim Trebinjcem od virusa korona stavjeno je pod zdravstveni nadzor, od kojih je njih 11 testirano na ovaj virus i uzorak je poslat u Institut za javno zdravstvo Republike Srpske u Banjaluku, saopšteno je iz Štaba za vanredne situacije u Trebinju.\nTrenutno, osim jučerašnje prvooboljele starije osobe, nema potvrđenih slučajeva infekcije novim virusom korona na teritoriji grada Trebinja, dok su četiri osobe koje su doputovale iz inostranstva stavljene pod zdravstveni nadzor u karantin u Domu učenika.\nIstovremeno je sedam osoba iz karantina prebačeno u kućnu izolaciju do isteka 14 dana od ulaska na teritoriju BiH i Republike Srpske, nakon što su stigli negativni rezultati njihovog testiranja na novi virus korona.\nZdravstveni nadzor je prestao nad 13 građana Trebinja, koji su iz nadzora izašli kao zdravi, bez znakova respiratorne infekcije, a pod zdravstvenim nadzorom u Trebinju se nalazi još 62 lica, od kojih devet u karantinu.\nIz nadzora je od početka evidencije izašlo 369 osoba u Trebinju.\nIz gradskog Štaba za vanredne situacije su još jednom pozvali sve građane Trebinja da poštuju preventivne mjere, smanje društveni kontakt i na taj način budu odgovorni prema sebi i svojim bližim.\nU Trebinju je juče potvrđen prvi slučaj virusa korona, a riječ je o muškarcu starije životne dobi koji je smješten na izolacionom odjeljenju trebinjske Bolnice od 7. aprila.\nRuski naučnik: Bezbjedna vakcina protiv virusa korona za godinu dana\nNovi Pazar: 32 zaraženo, među njima četvoro djece\nŽeljko Obradović pomogao Fenerbahčeu: Itudis stigao u Istanbul\nDodik: Rusija ne napušta svoje prijatelje\nM. 18 Juna, 2022 18 Juna, 2022\nRaskrinkavanje mitova o seksu u koje mnogi još vjeruju\nOvo banjalučko naselje u subotu ostaje bez vode veći dio dana